அரசியல் உலகில் தனியான முத்திரை பதித்த பெருந்தகை


எப். எம். பைரூஸ்
49 ஆண்டுகளுக்குப் பின்னரும் பேரறிஞர் கலாநிதி ரீ. பீ. ஜாயாவை இலங்கை முஸ்லிம்கள் இன்னும் நன்றிப் பெருக்குடன் நினைவு கூறுகின்றனர். இன்று அவரின் ஜனன நினைவு நாள்.
ஆசிரியர், அதிபர், அரசியல் தலைவர், இராஜதந்திரி, அமைச்சர் என்றெல்லாம் பதவிகளை அலங்கரித்த கலாநிதி ஜாயாவின் நினைவுகள் எக்காலமும் நிலைத்திருக்கும் என்பதில் சந்தேகம் இல்லை. அவர் ஒரு தேசியத் தலைவராவர்.
அரசியல் துறையில் மட்டுமன்றி கல்வித் துறையிலும் அவரின் பணிகள் உயர்வானவை. கல்வித் துறையோடு அவர் தம்மை முழுமையாக இணைத்துக்கொண்டார்.
கல்வித்துறையில் பின்னடைவு, கலாசார ரீதியில் தனிமைப்படுத்தப்பட்ட தன்மை, அரசியல் துறையில் ஒதுக்கப்பட்ட நிலை...
இவற்றில் இருந்து முஸ்லிம் சமூகம் விடுபட வேண்டுமென்ற உந்துதலால் கலாநிதி ஜாயா தனது எழுத்துக்களாலும், பேச்சுக்களாலும் வலியுறுத்தி வந்தார்.
அக்காலத்தில் கல்விப் பணிக்காக பாடுபட்ட அகில இலங்கை முஸ்லிம் லீக், அகில இலங்கை மலாயர் லீக், அகில இலங்கை ஆசிரியர் சங்கம், இலங்கை முஸ்லிம் சங்கம், முஸ்லிம் கல்விச் சகாய நிதி, இல ங்கை தலைமை ஆசிரியர் மாநாடு போன்ற அமைப்புக்களின் தலைமைப் பொறுப்பைச் சுமந்த கல்விமான் ஜாயாவின் கல்விப் பணிகள் வரலாற் றில் முத்திரை பதிப்பவையாகும்.
முஸ்லிம்களின் கல்விக் கேந்திர நிலையமான “கொழும்பு ஸாஹிரா”க் கல்லூரியின் அதிபர் பொறுப்பை அவர் தியாக பூர்வமாகச் செய்தார்.
ஆறே ஆறு ஆசிரியர் களுடனும், 59 மாண வர்களுடனும் அதிபர் பொறுப்பை அவர் ஏற்றார்.
கலாநிதி ஜாயா இப் பதவியில் இருந்து இளைப்பாறும் வேளை கல்லூரியில் 150 ஆசிரியர்கள் காணப்பட்டனர். மாணவர்களின் எண்ணிக்கை 3500 பேர்களாக அதிகரித்தது.
ஸாஹிராக் கல்லூரியின் கிளைகளை நாட்டின் பல்வேறு பாகங்களிலும் அவர் ஆரம்பித்தார். இதனால் முஸ்லிம் கல்விக்கு உரம் ஊட்டப்பட்டது. கல்வி விழிப்பும் ஏற்பட்டது.
கல்வியில்லாது எத்தேசமும் பெருமை அடைய முடியாது என்று வலியுறுத்திய ஜாயா முஸ்லிம் பெண் கல்வியின் அவசியத்தையும் எடுத் துரைத்தார்.
சர்வகுண நலனும் வாய்ந்த அன்னை ஆயிஷா நாயகியையும், பண்புகள் நிறைந்த பாத்திமா நாயகியையும் உருவாக்கிய மதத்தைச் சேர்ந்தவர்கள் நாம்; நாம் முஸ்லிம்கள், எமக்கு வரலாறு உண்டு.
நமது வரலாற்றின் உச்சகட்டத்தில் இருந்த காலத்தில் பெண் தலை விகளையும் சீர்திருத்த வாதிகளையும் உலகுக்கு அளித்த மதத்தைச் சேர்ந்தவர்கள் நாம் என கலாநிதி ஜாயா உணர்ச்சி ததும்பப் பேசினார். கல்வித் துறையில் விழிப்புனர்வை அதிகரிக்கச் செய்தார்.
கலாநிதி ஜாயாவின் அரசியற் பணிகளும் முத்திரை பதித்தவை. இலங்கை சட்ட நிரூபண சபையில் 1924 முதல் 1931ஆம் ஆண்டு வரை அவர் அங்கத்துவம் வகித்தார். இலங்கை சட்ட சபையில் 1936 முதல் 1947ஆம் ஆண்டுவரை இவர் அங்கம்பெற்றிருந்தார்.
இலங்கையின் முதலாவது அமைச்சரவையில் தொழில்; சமூகநல சேவைகள் அமைச்சராய் பதவி வகித்த ஜாயா புதிய தொகுதி நிர் ணய முறையின் கீழ் உருவாக்கப்பட்ட பாராளுமன்றத்தின் அங்கத்தவராகவும் பணி செய்தார்.
அரசியல் சீர்திருத்தங்கள் தொடர்பாக முஸ்லிம் நலன்களுக்காக வாதாடும் பிரதம பேச்சாளராக ஜாயா மாறினார்.
தேசிய காங்கிரஸ¤டன் சேர்ந்து பாடுபட்ட இத்தலைவர் சேர். பொன் னம்பலம் இராமநாதன், சேர் ஜேம்ஸ் பீரிஸ் போன்ற தலைவர்களுடன் உறவுகளை வளர்த்துக் கொண்டார்.
சுதந்திர தேசிய கோரிக்கை போராட்டத்தில் சிங்களத் தலை வர்களுடன் இணைந்து பணி செய்தார்.
சட்ட நிரூபண சபையில் பிற அங்கத்தினரின் நன்மதிப்பைப் பெற்ற ஜாயாவின் கருத்துக்கள் தேசியப் பிரச்சினைகளில் விரும்பி வேண் டப்பட்டதன் மூலம் அவரின் அரசியல் உயர்வு நிலை நன்கு உணரப்பட்டது.
சட்ட நிரூபணச் சபையில் முஸ்லிம்களுக்கு அதிக பிரதிநிதித்துவம் தரப்பட வேண்டுமென குடியேற்ற நாட்டுச் செயலரை ஜாயா வலி யுறுத்தினார்.
தேசத்தின் சுதந்திரத்திலும் அவர் முக்கிய பங்காற்றினார். முஸ்லிம்களின் நலனுக்கும் அவர் குரல் கொடுக்கத் தவறவே இல்லை.
1925ஆம் ஆண்டு ஜனவரி 29ஆம் திகதி சட்டசபையில் வெள்ளிக்கிழமை ஜும்ஆத் தொழுகைக்கு விடுமுறை வழங்குவது தொடர்பான மசோதாவில் கலாநிதி ஜாயா ஆணித்தரமாகப் பேசினார்.
இந்த நாட்டின் அரசாங்கம் இந்த மசோதாவில் வேண் டப்பட்டுள்ள கோரிக்கையை வழங்குவதற்கு தயங்கத் தேவையில்லை.
பிரித்தானிய சாம் ராஜ்யத் திலுள்ள ஏனைய அரசாங்கங் கள் முஸ்லிம்களின் இக்கோ ரிக்கைக்கு இணங் குதல் தேவை பற்றி ஏற்கனவே சம்மதித்துள்ளன.
ஸ்ரெய்ஸ் ஒப்பந்தம் மூலம் மத்ராஸ் மாநிலத்தி லும், வங்காளத்திலும் இச்சலுகை ஏற்கனவே வழங்கப்பட்டுள்ளது என கலாநிதி ஜாயா வலியுறுத்திப் பேசினார்.
பாகிஸ்தானில் இலங்கையில் உயர் ஸ்தானி கராகவும் இவர் பதவிவகித்தார். பஞ்சாப் பல்கலைக்கழகம் இவருக்குக் கெளரவ கலாநிதிப் பட்டமும் வழங்கிக் கெளரவித்தமை மற்றுமொரு முக்கிய வரலாற்றுப்பதிவாகும்.
1962ஆம் ஆண்டு மே மாதம் 31ஆம் திகதி கலாநிதி ஜாயா மறைந்தார். புனித மதீனாவில் “ஜன்னதுல் பக்கீ”யில் நல்லடக்கம் செய்யப்பட்டார்.
கலாநிதி ஜாயா நினைவாக எந்த ஓர் உருப்படியான பணிகளும் எவராலும் இதுவரை மேற்கொள்ளப்பட வில்லை என்ற பேருண்மை இன்றைய அவரின் நினைவு நாளின் எம் கவனத்தை ஈர்க்க வேண்டும்.
வளரும் நம் இளசுகளுக்கு மர்ஹ¥ம் ஜாயா பற்றிய நினைவுகளை பதிக்க ஆவன செய்யப்படவேண்டும்.
கல்விக்காக மகத்தான சேவை புரிந்த இந்த மகானுக்கு வல்ல அல்லாஹுத்தஆலா நற்சுவனபதியை வழங்க நாமெல்லாம் இரு கரமேந்திப் பிரார்த்திப்போம்.
