கேரள வகை போதைப்பொருளை இலங்கைக்கு கடத்தி வந்தவர் விமான நிலையத்தில் கைது


ரூபா 22 இலட்சத்து 50 ஆயிரம் பெறுமதியுடைய கேரள வகை கஞ்சா போதைப்பொருளை இந்தியாவிலிருந்து இலங்கைக்கு கடத்திவந்த நபர் ஒருவர் கட்டுநாயக்க விமான நிலைய பொலிஸாரால் இன்று செவ்வாய்க்கிழமை அதிகாலை 4 மணியளவில் கைது செய்யப்பட்டுள்ளார்.
மாத்தளையைச் சேர்ந்த 24 வயதுடைய நபர் ஒருவரே போதைப்பொருளுடன் கைது செய்யப்பட்டுள்ளார்.
சென்னையிலிருந்து கொழும்புக்கு வந்த விமானத்தில் வருகை தந்த இவரிடமிருந்து 15 கிலோ கிராம் போதைப்பொருள் கைப்பற்றப்பட்டுள்ளது.
பெண்களின் ஆடை வகைகளுக்குள் மறைத்து வைத்தே போதைப்பொருளை இவர் கடத்தி வந்துள்ளதாக விமான நிலைய பொலிஸார் வீரகேசரி இணையத்தளத்துக்குத் தெரிவித்தனர்.

