சுதேச வைத்திய சர்வதேச மகாநாடுபல நன்மைகளை ஏற்படுத்தும்


ய்களை குணமாக்கும் வைத்திய மருந்து செடி, கொடிகள் மற் றும் மருத்துவ உற்பத்திப் பொருட்கள் பற்றிய மூன்றாவது சர் வதேச மகாநாடு இம்மாதம் 19 முதல் 21ந் திகதி வரையில் இலங்கையில் நடைபெறவுள்ளது. இதில் 400க்கும் மேற்பட்ட மருத்துவ துறை கல்விமான்கள் மற்றும் விஞ்ஞானிகள் இந்தியா, சீனா, ஜப்பான், பங் களாதேஷ், நேபாளம், தாய்வான், மலேசியா, அமெரிக்கா மற்றும் இலங் கையில் இருந்து கலந்து கொள்ளவுள்ளார்கள்.
இந்த மாநாட்டில் கலந்து கொள்ளும் 200க்கும் மேற்பட்ட உலகின் மருத்துவ துறையில் முன்னணியில் திகழும் விஞ்ஞானிகளும் தங்கள் அனுபவங் களை ஆராய்ச்சிக் கட்டுரைகளாகவும் இம்மகாநாட்டில் சமர்ப்பிக்கவுள் ளார்கள். கொழும்புப் பல்கலைக்கழகத்தின் சுதேச வைத்திய விஞ்ஞான நிலையத்தில் இந்த மகாநாடு நடைபெறவுள்ளது.
கொழும்பு பல்கலைக்கழகத்தின் உபவேந்தர் பேராசிரியர் ஷானிக்கா இம்புர கமவின் விசேட அழைப்பின் பேரிலேயே இந்த சர்வதேச மகாநாடு இல ங்கையில் நடைபெறுகிறது. இதற்கு முன்னர் இரண்டு மகாநாடுகள் இந்தி யாவில் நடைபெற்றமை குறிப்பிடத்தக்கது. இலங்கையிலுள்ள மேற்கத் தேய வைத்தியத் துறையினரும், சுதேச வைத்தியத் துறையினரும் கூட் டாக இந்த மகாநாட்டை ஒழுங்கு செய்யும் பொறுப்பை ஏற்றுக் கொண் டுள்ளனர்.
சுதேச வைத்தியத் துறையின் சிரேஷ்ட விரிவுரையாளரான வைத்திய கலாநிதி நிமால் கனகரட்ண, இந்த மகாநாட்டை இலங்கையில் நடத்துவதன் மூலம் நம்நாட்டு சுதேச வைத்தியத் துறையின் மேம்பாட்டிற்கு பேருதவியாக அமை யும் என்று கூறியுள்ளார்.
இம்மகாநாட்டின் மூலம் இலங்கை சுதேச வைத்தியத்துறையில் அடைந்துள்ள முன்னேற்றம் பற்றிய புதிய தகவல்கள் உலக நாடுகளுக்கு பெற்றுக் கொடு க்கப்படும் என்றும், வெளிநாடுகளில் சுதேச வைத்தய துறை அடைந்து ள்ள முன்னேற்றத்தை எமது வைத்தியர்கள் அறிந்து கொள்ளும் அரிய வாய்ப்பையும் பெறுவார்கள் என்றும் எதிர்பார்க்கப்படுகிறது.
இம்மகாநாடு நம்நாட்டின் சுதேச வைத்தியத் துறைக்கு அவசியமான மருந்து வகைகளை சர்வதேச ரீதியில் சந்தைப்படுத்துவதற்கு ஒரு சிறந்த வாய்ப் பாகவும் அமையும் என்று எதிர்பார்க்கப்படுகிறது. உலகிலுள்ள இலட்சக் கணக்கான மக்களின் பாரதூரமான நோய்களை குணமாக்கும் வலுவுடைய வைத்திய தாவரங்கள் இலங்கையில் இருக்கின்றன. அவற்றை உலக நாடு களுக்கு அறிமுகம் செய்வதன் மூலம் நம்நாட்டுக்கு பெருமளவு அந்நிய செலாவணியை சம்பாதிக்க முடியும் என்று இம்காநாட்டை ஒழுங்கு செய்தவர்கள் நம்பிக்கை கொண்டுள்ளார்கள்.
இந்த மகாநாடு நடைபெறும் அதே நாட்களில் ஆயுர்வேத வைத்திய விஞ் ஞான கண்காட்சி ஒன்றும் நடத்தப்படவுள்ளது. ஆயுர்வேத மருந்து வகை கள் மட்டுமன்றி, ஆயுர்வேத மருந்து மூலிகைகளினால் தயாரிக்கப்பட்டு ள்ள உடல் அழகை மெருகூட்டும் அழகு சாதனங்களும் இந்த கண்காட் சிக்கு வைக்கப்படவுள்ளதாக அறிவிக்கப்படுகிறது.
சீனா, இந்தியா ஆகிய நாடுகளின் சுதேச வைத்திய சிகிச்சை யுத்திகளாக உல கெங்கிலும் பிரபலப்பட்டுள்ள அக்குப்பஞ்சர், யோகா செய்முறைகளும் இந்த கண்காட்சியில் ஒழுங்கு செய்யப்பட்டுள்ளன. உலக நாடுகள் இன்று எதிர்நோக்கியுள்ள டெங்கு, மலேரியா, விசர் நாய்க் கடி நோய் மற்றும் விஷப்பாம்புகளினால் தீண்டப்படுபவர்களின் உயிரைக்காப்பாற்றுவதற் கான சுதேச வைத்தியத் துறையின் புதிய கண்டுபிடிப்புக்களான மருந்து மற்றும் மூலிகைகளின் முக்கியத்துவமும் இந்த மகாநாட்டின் போது ஆய்வு செய்யப்படவுள்ளது.
உலக நாடுகள் எங்கிலும் குறிப்பாக தெற்காசிய நாடுகளில் டெங்கு நோயைப் பரப்பும் நுளம்புகளின் இனவிருத்தி அதிகரித்து இருப்பதனால், இந்நோயி னால் மரணிப்பவர்களின் எண்ணிக்கை வருடாவருடம் அதிகரித்து வரு கின்றது. இதனால், இலங்கை உட்பட பல தெற்காசிய நாடுகளில் நுளம் புகளின் இனவிருத்திக்கு உதவக்கூடிய சுற்றாடலை சுத்தம் செய்யும் பணி பரவலாக மேற்கொள்ளப்பட்டு வருகின்ற போதிலும், அம்முயற்சி எதிர் பார்க்கும் அளவுக்கு சாதகமான தாக்கம் ஒன்றை ஏற்படுத்தியதாக கூறு வதற்கில்லை.
இவ்வாண்டில் மாத்திரம் இதுவரையில் இலங்கையில் 25 ஆயிரம் டெங்கு நோயாளர்கள் கண்டுபிடிக்கப்பட்டுள்ளார்கள். இவர்களில் 175 பேர் மரணி த்து இருக்கிறார்கள். டெங்கு நோயினால் குறிப்பாக, பாதிக்கப்பட்டிருப்பது மேல் மாகாணமாகும். கொழும்பு மாவட்டத்திலும், கம்பஹா மாவட்டத்தி லும் டெங்கு நோயாளர்களின் எண்ணிக்கை அச்சுறுத்தக்கூடிய வகையில் அதிகரித்து வருகின்றது.
வெறுமனே மேற்கத்தேய நாடுகளின் கிருமிநாசினிகளை தெளிப்பதன் மூலம் டெங்கு நோயைப் பரப்பும் நுளம்புகளை அழித்துவிட முடியாதநிலை இன்று ஏற்பட்டிருப்பதனால், சுதேச வைத்திய துறையின் சில நுளம்பு ஒழி ப்பு மருத்துவச் செடிகளை டெங்கு நோய் அதிகமாக பரவிவரும் பகுதி களில் வளர்ப்பதன் மூலம் அந்த செடிகளிலிருந்து வெளியாகும் ஒரு வகை வாசனை டெங்கு நுளம்புகளை மயக்கமூட்டி செயலிழக்கச் செய்து, சில மணித்தியாலங்களில் அவற்றை மரணிக்கச் செய்யும் அளவுக்கு வலு ப்பெற்றிருப்பதாக விஞ்ஞானிகள் நம்பிக்கை வைத்துள்ளார்கள். துளசிச் செடி நுளம்புகளுக்கு அச்சுறுத்தலாக இருந்த போதிலும் இப்போது அத னால் நுளம்புகளுக்கு அதிகளவு தாக்கம் ஏற்படவில்லை என்பதும் சுட் டிக்காட்டப்பட வேண்டிய விடயமாகும்.
இவ்விதம் புதிய கண்டுபிடிப்புக்களை நாடெங்கிலும் அறிமுகம் செய்வதன் மூலம், குறைந்த பட்சம் 2012 ஆவது ஆண்டில் டெங்குநோயை வெற்றி கரமான முறையில் கட்டுப்பாட்டின் கீழ் கொண்டுவரமுடியும் என்றும் விஞ் ஞானிகள் நம்பிக்கை வைத்துள்ளார்கள்.
தற்போது நாட்டில் பாம்பு விஷத்தை செயலிழக்கச் செய்யும் ஊசி மருந்து களுக்கு பெரும் தட்டுப்பாடு இருந்து வருகிறது. இதனால், வடக்கு, வட மத்திய, தெற்கு மற்றும் கிழக்கு பிராந்தியத்தில் வாழும் மக்கள் பாம்புக் கடியினால் மரணிக்கும் ஆபத்தை எதிர்நோக்கியிருக்கிறார்கள், அவர்களு க்கு சிகிச்சையளிப்பதற்கு விலைகுறைந்த சுதேச வைத்திய துறையின் புதிய கண்டுபிடிப்புக்களை நாடெங்கிலும் அறிமுகம் செய்வதற்கும் இந்த சர்வதேச மகாநாடு ஒரு சிறந்த அடித்தளமாக அமையும் என்றும் நாம் எதிர்பார்க்கின்றோம்.
