காந்தியை தாக்கப் பயன்படுத்திய பொலிஸ் இடுப்புப் பட்டி 
தென்னாபிரிக்க நூதனசாலையில் ஒப்படைப்பு


தென்னாபிரிக்காவில் மகாத்மா காந்தி இருந்தபோது அவரைத் தாக்கப் பயன் படுத்திய இடுப்புப் பட்டி இப்போது அருங்காட்சியகத்தில் ஒப்படைக்கப்பட்டு ள்ளது. இங்குள்ள லெனேசியாவில் உள்ள அகமத் காத்ரா அறக்கட்டளைக்குச் சொந்தமான அருங்காட்சியகத்தில் அதை பாபு நக்டீ என்பவர் ஒப்படைத்துள்ளார்.
இவரது தாத்தாவும், மகாத்மா காந்தியும் மிக நெருங்கிய நண்பர்களாக இருந்தவர்கள். கிளிப்டவுனில் நடைபெற்ற எளிய குடும்ப விழாவில் இந்த இடுப்புப் பட்டி ஒப்படைக்கப்பட்டது. தென்னா பிரிக்காவின் தெற்குப் பகுதியில் உள்ள கெடெங் மாகாணத்தில் உள்ள நகரம் லெனேசியா பாபு நக்டீயின் தாத்தா இந்த தோல் இடுப்புப் பட்டியை மிகவும் பாதுகாப்பாக வைத்திருந்தாராம்.
இதை அவர்கள் குடும்பச் சொத்தாகவே பராமரித்து வந்ததாக பாபு நக்டீ குறிப்பிட்டார். 1900ம் ஆண்டு கொண்டுவரப்பட்ட முறையற்ற சட்டங்களை எதிர்த்து மக்களை ஒன்று திரட்டி போராட்டத்தில் ஈடுபட்டார் காந்தி. 
அப்போது வாம்பாத் எனுமிடத்தில் காந்திஜியை தனது இடுப்புப் பட்டியால் தாக்க முற்பட்டார் ஒரு பொலிஸ்காரர். அப்போது அருகிலிருந்த பாபு நக்டீயின் தாத்தா குறுக்கே சென்று அந்த பொலிஸ்காரரை தள்ளிவிட்டாராம். அத்துடன் பொலிஸ்காரரை தாக்கி அவர் கையிலிருந்த இடுப்புப் பட்டியை பிடுங்கினாராம்.
அந்நாளில் இது மிகவும் துணிகரமான செயலாகக் கருதப்பட்டது. இந்தப் பட்டி யாரிடம் உள்ளது என்பது தெரியாமல் இருந்தது. இந்நிலையில் இப்போது அதை நக்டீயின் பேரன் அருங்காட்சியகத்தில் ஒப்படைத்துள்ளமை குறிப்பிடத்தக்கது.
