எலியின் பற்களில் எல்லையற்ற வளர்ச்சி


எலிகளுக்கு ஒரு பழக்கம் உண்டு. எலி இரவு நேரத்தில் எதையேனுமொ ன்றை தேவையில்லாமல் கொறித்துக் கொண்டேயிருக்கும். கொறிக்கும் சத்தம் எமது உறக்கத்தையும் குழப்பி விடுவதுண்டு. மரப்பலகை, காகிதம், துணிகள், பிளாஸ்டிக்... இவ்வாறாக எந்தவொரு பொருளுமே எலிகளுக்கு விதிவிலக்கு அல்ல. கதவு மூலைதான் எலிக்கு கொறிப்பதற்கு பிடித்த பகுதி.
விடிந்ததும் போய்ப் பார்த்தால் பொருளின் அரிக்கப்பட்ட பகுதி குவிந்து காணப்படும். ஆனால் அப்பொருளை எலி ஒருபோதும் உண்பது கிடையாது. உணவுக்குப் பயன்படாத பொருளை எலி இரவு முழுக்க அரித்துத் தள்ளுவது ஏன்?
எலியின் முன்பற்கள் அதன் ஆயுள் வரை தொடர்ச்சியாக வளர்ந்து கொண் டேயிருக்கும். எலியின் முன்பற்கள் கொண்டுள்ள விசேட இயல்பு அது.
முன்பற்களை கவனிக்காது விட்டு விட்டால் அப்பற்கள் நீளமாக வளர்ந்து எலியின் முரசுகளையும் பதம் பார்த்து விடும். பல்லின் உயரத்தை கட்டுப்பாட் டுக்குள் வைத்திருக்க வேண்டுமானால் எலிக்கு வேறு வழி கிடையாது. பொருட்களைக் கொறிப்பதன் மூலம் எலி தனது முன்பற்களை தேய வைத்துக்கொண்டேயிருக்கிறது.
