ஆனியின் மகத்துவம்


ஆனி மாதத்தில் பிறந்த அடியார்கள், பற்றி காணலாம். சிவாம்சமே ஆதிசங்கரராக அவதரித்து மீண்டும் ஈசனுடன் கலந்தது என்பர். அந்த சிவாம்சமே முருகனின் வேண்டுகோளுக்கிணங்க திருவண்ணாமலையில் ஆனி மாதம், மூல நட்சத்திரம், பெளர்ணமி திதியில் அருணகிரியாகப் பிறந்தது என்பர்.
ஆனி மாதம் சுக்ல பக்ஷம் ஏகாதசி ஞாயிற்றுக்கிழமை சுவாதி நட்சத்திரத்தில் பிறந்தவர் விஷ்ணு சித்தர் எனும் பெரியாழ்வார். இவர் ஆண்டாளின் வளர்ப்புத் தந்தை ஆவார்.
ஆனி மாதம் அனுஷ நட்சத்திரத்தில் பிறந்தவர் நாதமுனிகள். ஆழ்வார்கள் பல தலங்களிலும் மங்களாசாசனம் (பாடல்) செய்த பாடல்களின் தொகுப்பே “நாலாயிரம் திவ்ய பிரபந்தமானது. 
ஆழ்வார்களின் பாடல்களை தொகுக்க காரணமாக இருந்தவர் இந்த நாதமுனிகள் தான்! தொலைந்த பொக்கிஷத்தை மீட்டுத் தந்தவர்! பல நூற்றாண்டுகள் முன்னரே, வைணவ ஆலயங்களில் தமிழ் வழிபாட்டு முறைகளை வகுத்துக் கொடுத்தவர்! திவ்யப் பிரபந்தங்களை ராகதாளங்களுடன் பாடி, ஆடும் முறையை ‘அரையர் சேவை’ என்ற பெயரின் ஸ்ரீமந் நாதமுனிகள் தொடங்கி வைத்தார்.
“திருவாசகத்திற்கு உருகார் ஒருவாசகத்திற்கும் உருகார்! என சிவபெருமானிடமே பட்டம் பெற்றவர். இவரது குருபூஜை ஆனி மகம் நட்சத்திரத்தில் நடத்தப்படுகிறது. 
ஆனி மாதம் மகம் நட்சத்திரத்தில் இறைவனுடன் கலந்தார் மாணிக்கவாசகர்.
