உங்கள் பொக்கி&#39;ம் எங்கே இருக்கிறது?


லமும் நேரமும் மின்னல் வேகத்தில் ஓடிமறைகின்றன. சென்ற காலமும் நேரமும் திரும்பி வராது. சென்றவைகளைக் குறித்து நாம் கவலைக் கொள்ள முடியாது. பழைய வருடத்திற்கு விடை கொடுத்துவிட்டோம். புதிய வருடத்தில் புதிய சிந்தனை, புதிய கருத்துக்களைக் குறித்து சிந்திப்போம்.
நாம் ஒவ்வொருவரும் தேவனுக்கு கணக்கொப்புவிக்க வேண்டும். தேவன் எமக்கு தந்துள்ள தாலந்துகளையும், ஆசீர்வாதங்களையும் சீராகப் பயன்படுத்த வேண்டும். ‘நம்மில் ஒவ்வொருவனும் தன்னைக் குறித்துத் தேவனுக்குக் கணக்கொப்புவிப்பான்’ (ரோமர் 14:12) என்று அப். பவுல் ரோமருக்கு எழுதியுள்ளார்.
நாம் உழைக்கும் பணத்திற்கும், எமக்குக் கிடைக்கும் வருமானத்திற்கும் நாம் உக்கிராணத்துவமுள்ளவர்களாக விளங்க வேண்டும். எமது தேவைகளையும், செலவுகளையும் திட்டமிடல் வேண்டும். அநாவசியமான தேவையற்ற செலவுகளையும், காரியங்களையும் தவிர்த்துக் கொள்ள வேண்டும். நாம் தானம், தர்மம் செய்யும் போது வலது கை செய்வது இடது கைக்கு தெரியாமல் இருத்தல் வேண்டும். இதையே தேவன் விரும்புகிறார். பரி. வேதாகமம் கூறுகிறது, ‘பண ஆசை எல்லாத் தீமைக்கும் வேராயிருக்கிறது, சிலர் அதை இச்சித்து, விசுவாசத்தை விட்டு வழுவி, அநேக வேதனைகளாலே தங்களை உருவக் குத்திக் கொண்டிருக்கிறார்கள்’ (1தீமோ. 6:10). இன்று அநேகர் வீழ்ச்சியுறுவதற்கு மண்ணாசை, பெண்ணாசை, பொன்னாசையே காரணம். இன்று அநேகர் வஞ்சிக்கப்படுவது பணத்தினாலே பணத்தினாலேயே நட்பும் முறிவுறும் என்பது நாம் அறிந்ததே.
‘உலகத்திலே நாம் ஒன்றும் கொண்டு வந்ததுமில்லை, இதிலிருந்து நாம் ஒன்றும் கொண்டு போவதுமில்லை என்பது நிச்சயம்’ (1தீமோ. 6:7). இறைவன் எம் வாழ்க்கையில் உண்மையை எதிர்பார்க்கிறார். ஆனால் நாம் அழிந்து போகும் பொக்கிஷங்களை இச்சித்து வாஞ்சிக்கிறோம். இறுதியில் இவையொன்றும் எம்மை மீட்க வராது.
கண் இமைக்கும் நேரத்தில் சுனாமி போன்ற பேரழிவு எம்மைத்தாக்கினால்... எமது பணமும், பதவியும் எம்மை பாதுகாக்காது. ‘உங்கள் பொக்கிஷம் எங்கேயிருக்கிறதோ அங்கே உங்கள் இருதயமும் இருக்கும்’ (மத். 6:21) என்றார் கர்த்தராகிய இயேசு கிறிஸ்து.
நாம் எமது சரீரத்தை குறித்தும், எமது ஆதாயத்தை குறித்தும் கணக்கு ஒப்புவிக்க வேண்டியர்கள். எமது வாழ்க்கைப் பயணத்தில் கர்த்தராகிய இயேசு கிறிஸ்துவுக்கு முதன்மையான இடத்தினைக் கொடுப்போம். எமது வாழ்க்கையில் முதன்மையான இடத்தினை எதற்குக் கொடுக்கிறோம் எம்மை நாமே சிந்தித்து தெளிந்துணர்வோம்.
‘நீயோ எல்லாவற்றிலும் உன்னை நற்கிரியைகளுக்கு மாதிரியாகக் காண்பித்து...’ என்று அப். பவுல் எம்மை குறித்து எழுதியுள்ளார். சிந்தித்து செயல்படுவோம். காலத்தை ஆதாயப்படுத்துவோம். எமது வாழ்க்கையில் உக்கிராணத்துவமுள்ளவர்களாக இருப்போமாக.

