நாடு திரும்பிய 35 புகலிடக்கோரிக்கையாளர்கள் கைது


அவுஸ்திரேலியாவுக்கு சட்டவிரோதமாக சென்ற 35 புகலிடக் கோரிக்கையாளர்கள் நேற்றிரவு 7.15 மணியளவில் கட்டுநாயக்க விமானநிலையத்தை வந்தடைந்தனர்.
அவுஸ்திரேலியாவுக்கு படகு மூலம் சட்டவிரோதமாகச் சென்ற பெரும்பான்மை இனத்தைச் சேர்ந்த 35 நபர்களே இவ்வாறு நாடுகடத்தப்பட்டுள்ளதாக எமது விமானநிலைய செய்தியாளர் தெரிவிக்கின்றார்.
கிறிஸ்மஸ் தீவுகளிலிருந்துவிசேட விமானம் ஒன்றின் மூலம் வந்த இவர்கள் மாத்தறை, பேருவளை, மிரிஸ்வத்த, களுத்துறை மற்றும் வாதுவ பகுதிகளைச் சேர்ந்தவர்களாவர்.
இதனையடுத்து குற்றத் தடுப்பு புலனாய்வு பிரிவினர் குறித்த நபர்களை கைது செய்து விசாரணைகளை மேற்கொண்டுள்ளனர்.

