ஆதினம் மீட்பு குழு மீது நித்தியானந்தா ஆதரவாளர்கள் செருப்பு வீச்சு


மதுரை ஆதீன மடத்தில் மீட்புக் குழு வினர் வழிபாடு நடத்தச் சென்றபோது நித்தியானந்தா ஆதரவாளர்கள் காலணி வீசியதால் மோதல் ஏற்பட்டது. இதையடுத்து நெல்லை கண்ணன், அர்ஜுன் சம்பத் உள்ளிட்ட 50 பேர் கைது செய்யப்பட்டனர்.
நித்தியானந்தாவை ஆதினத்திலிருந்து வெளியேற்றுவதும், ஆதீன மடத்துக்குள் சென்று வழிபாடு நடத்துவதும் என ஆதின மீட்புக் குழுவினர் இன்று நடந்த கூட்டத்தில் தீர்மானம் நிறைவேற்றினர்.
இதனையடுத்து ஆதினத்திற்கு நுழைவதற்காக அங்கு சென்றனர்.
அவர்கள் மடத்துக்குள் நுழைந்ததும் மேலிருந்து ஒருவர் காலணியை வீசினார்.
இதனால் இருதரப்புக்கும் இடையே மோதல் ஏற்பட்டது.
