மட்டக்களப்பில் மோட்டர் குண்டு மீட்பு


மட்டக்களப்பு காத்தான்குடி பொலிஸ் பிரிவுக்குட்பட்ட ஆரையம்பதி பிரதேச செயலகப்பிரிவு, காங்கேயனோடை பிரதேசத்தில் மோட்டர் குண்டு ஒன்றை காத்தான்குடி பொலிஸார் நேற்று மாலை மீட்டுள்ளனர்.
 
பொலிஸ் புலனாய்வு பிரிவினருக்கு கிடைத்த தகவலையடுத்து காங்கேயனோடை, மடுவத்தடி எனும் இடத்தில் இந்த மோட்டர் குண்டு மீட்கப்பட்டுள்ளது.
 
சம்பவ இடத்திற்கு விரைந்த காத்தான்குடி பொலிஸாரும் இராணுவத்தினரும் புதைக்கப்பட்டிருந்த இந்த மோட்டர் குண்டை மீட்டெடுத்து காத்தான்குடி பொலிஸ் நிலையத்திற்கு கொண்டு சென்றனர்.
 
இது தொடர்பான மேலதிக விசாரணைகளை மேற்கொண்டு வருவதாக காத்தான்குடி பொலிஸார் தெரிவித்தனர்.

