சகவாழ்விலிருந்து இணக்கப்பாட்டுக்கு விசேட வேலைத் திட்டம்

நெனகுண வெடும: சிசு திரிய 
2006 ஆம் ஆண்டில் கெபிதிகொல்லாவ குண்டுத் தாக்குதலைத் தொடர்ந்து சிதைந்து போன இளைய மானசீக நிலையையும், ஆளுமையையும் கட்டி எழுப்பும் பெறுமானத்தைத் தெரிந்து கொண்டு அதற்கான தேசிய வேலைத்திட்டமாக மேற்படி திட்டம் ஆரம்பிக்கப்பட்டது.
ஜனாதிபதியின் சமூக அபிவிருத்திப் பணிப்பாளர் நந்தன விஜேசிங்காவின் நெறிப்படுத்தலில் ஜனாதிபதி அலுவலகத்தினதும், அரச, அரச சார்பற்ற நிறுவனங்களின் ஒத்துழைப்புடனும் ஆறு வருடங்களுக்கு மேல் இத் திட்டம் நடைமுறையில் உள்ளது.
இத்திட்டத்தின் மூலம் பயங்கரவாத மோதல்கள் நிலையில் பின்தங்கிய பகுதி இளம் பாடசாலை மாணவ, மாணவிகளின் ஆளுமை, மானசீக வளர்ச்சிக்கான வேலைத்திட்டங்கள் முன்னெடுக்கப்பட்டன.
அறிவை வளர்க்கும் நிகழ்சிகளும் மேற்கொள்ளப்பட்டன.
ஆளுமை மேம்பாட்டு செயலமர்வு, அழகியற்கலை, திறன் மேம்பாட்டு பணிகள் விளையாட்டுத் திறன்கள் அபிவிருத்தி செயற்பாடுகள், சமூகப் பணிகளுக்காக இளைய பரம்பரையை ஆர்வமூட்டுதல் உட்பட திறன் அபிவிருத்தி வேலைத் திட்டங்களும் இதில் அடங்கும்.
ஆறு ஆண்டுகளாக இத்திட்டம் வடக்கு, கிழக்கு, வடமத்திய, மேல், மத்தி, தென், ஊவா மாகாணங்களில் மேற்கொள்ளப்பட்டது.
‘சகவாழ்வில் வசந்தம்’ திட்டம் ஊடாக புத்தாண்டு கொண்டாட்டம் வெசாக், ரமழான், நத்தார் பண்டிகைகளை இணைத்து நிகழ்ச்சிகள் நடத்தப்பட்டன.
இதன் மூலம் பெளத்த, இந்து, இஸ்லாம், கிறிஸ்தவ பாரம்பரியங்கள் ஊடான பன்முகத்தன்மை இளம் உள்ளங்களை ஆட்கொண்டன.
வடக்கு, வட மத்திய மாகாணங்களைப் பிரதிநிதித்துவப் படுத்தி 2500 மாணவ, மாணவியர் பங்குபற்றினர்.
முல்லைத்தீவு நகரில் சிங்கள, தமிழ், முஸ்லிம் மாணவ, மாணவியர் ஒன்று கூடினர்.
இவர்களுக்கு இடையில் தொடர்புகளை மேம்படுத்துவதே இதன் நோக்கமாகும்.
சகவாழ்வில் இருந்து இணக்கப்பாடு வேலைத்திட்டத்தில் பல இலக்குகள், இடம்பெற்றுள்ளன.
விளையாட்டு, சகவாழ்வு வேலைத்திட்டம் முல்லைத்தீவு முல்லியாவேலி வித்யானந்த வித்தியாலயத்தில் நடைபெற்றது.
500 மாணவ, மாணவியர்கள் 06 விளையாட்டுக் குழுக்களாகப் பங்குபற்றினர். பல விளையாட்டு நிகழ்ச்சிகளும் இடம்பெற்றன.
விளையாட்டின் மூலம் ஒத்துழைப்பு, நட்புறவு ஆகியவற்றையும் பல்வேறு இனங்களைச் சேர்ந்த இளைஞர், யுவதிகள் மத்தியில் உருவாக்குவதே இதன் நோக்கமாகும்.
&#39;சகவாழ்வின் வசந்தம்&#39; நிகழ்வு முல்லைத்தீவு கடல் பகுதியில் நடைபெற்றது.
முல்லைத்தீவு, யாழ்ப்பாணம், கிளிநொச்சி, வவுனியா, மன்னார், அனுராதபுரம் ஆகிய மாவட்டங்களைச் சேர்ந்த 2500 மாணவ மாணவியர் இதில் பங்குகொண்டனர்.
பல்வேறு சம்பிரதாயங்களுக்கு ஏற்ப ஆறு கதவுகள் நிர்மாணிக்கப்பட்டன. சகவாழ்வின் கிராமமும் உருவாக்கப்பட்டது.
இதனை அமைக்க முல்லைத்தீவு மாணவ, மாணவியரும் இராணுவ அதிகாரிகளும் ஒத்துழைத்தனர்.
சிங்கள, தமிழ், முஸ்லிம் மாணவ, மாணவியர் முல்லைத்தீவு நகருக்கு உறவினர்கள் கிராமம் வருகை மேற்கொண்டு நட்புறவை வளர்த்தனர்.
நடன, நர்த்தன நிகழ்ச்சியில் விநோத விளையாட்டு என பல நிகழ்சிகள் நடந்தேறின.
நிறைவு நிகழ்ச்சிகளில் பிரமுகர்கள் சகலரும் சகவாழ்வு கிராமத்தைப் பார்வையிட்டனர்.
போட்டிகளில் வெற்றியீட்டியோருக்கு அதிதிகள் பரிசுகளை வழங்கினர். விசேட கலாசார நிகழ்ச்சிகளும் நடைபெற்றன.

