பதுளை மாவட்டத்தில்37 ஆயிரம் பேர் பாதிப்பு


(பதுளை தினகரன் விசேட நிருபர்)
சீரற்ற கால நிலையினையடுத்து, பதுளை மாவட்டத்தின் 13 பிரதேச செயலகப் பிரிவுகளில் 995 குடும்பங்களின் 3637 பேர் பாதிக்கப்பட்டுள்ளதாக, பதுளை மாவட்ட அரச அதிபர் ரோகன கீர்த்தி திசாநாயக்க தெரிவித்தார்.
பாதிக்கப்பட்டவர்கள் 96 முகாம்களில் தங்கவைக்கப்பட்டுள்ளனர். பாதிக்கப்பட்டவர்களில் 87 கர்ப்பிணிகளும் பன்னிரண்டு வயதிற்குட்பட்ட 24 பேரும் அடங்குவர்.
முகாம்களாக, பெருமளவில் பாடசாலைகளே இருந்து வருவதினால் அப்பாடசாலைகளை இயக்க முடியாமலிருப்பதாக, பதுளை மாவட்ட அரச அதிபர் மேலும் கூறினார்.
புதன்கிழமை (9) பாடசாலைகள் திறக்கப்படுமென்று மாகாண கல்வி அமைச்சின் செயலாளர் அணில் விஜயசிரி கூறியபோதிலும், பெருமளவிலான பாடசாலைகளை திறக்கும் வாய்ப்புகள் இல்லையென்றும் தெரிவிக்கப்படுகின்றது.
பதுளை- ரந்தெனிய வழியாக கண்டி செல்லும் பிரதான பாதையில் கனரக வாகனங்கள் செல்லப்படுவது முற்றாகத்தடுக்கப்பட்டுள்ளது. பதுளை மாவட்டத்தின் பெருந்தோட்டப் பாதைகளை ஊடறுத்து செல்லும் பாதைகளிலேயே பாரிய மண்சரிவுகள் ஏற்பட்டுள்ளன. (வி)
