பாராளுமன்றம் நீதிமன்ற ஆணைகளுக்கு கட்டுப்பட முடியாது : சமல் ராஜபக்ஷ


பாராளுமன்றத்திற்கோ, தனக்கோ அல்லது பாராளுமன்றத்தால் நியமிக்கப்பட்ட தெரிவுக்குழுவுக்கோ நீதிமன்றங்களால் உத்தரவு பிறப்பிக்க முடியாது. அதேநேரம் நீதிமன்றத்தால் பிறப்பிக்கப்படுகின்ற ஆணைகளுக்கு பாராளுமன்றம் கட்டுப்பட வேண்டிய அவசியம் கிடையாதென சபாநாயகர் சமல் ராஜபக்ஷ இன்று பாராளுமன்றத்தில் தெரிவித்துள்ளார்.
பிரதம நீதியரசர் கலாநிதி சிராணி பண்டாரநாயக்க குறித்த பாராளுமன்ற தெரிவுக்குழுவின் விசாரணைகளை ஒத்திவைக்குமாறு மேன் முறையீட்டு நீதிமன்றம் சபாநாயகருக்கும் தெரிவுக்குழு உறுப்பினர்களுக்கும் அனுப்பி வைத்துள்ள அழைப்பாணை குறித்து பாராளுமன்றில் ஆராய்ந்ததன் பின்னரே சபாநாயகர் மேற்படி அழைப்பணையை நிராகரித்தார்.

