இலவச கல்வி வெற்றியடைவதற்கு பல்கலைக்கழக பேராசிரியர்கள் ஒத்துழைப்பு வழங்க வேண்டும்

இலவச கல்வி வெற்றியடைவதற்கு பல்கலைக்கழகபேராசிரியர்கள் ஒத்துழைப்பு வழங்க வேண்டும்

பாலர் வகுப்பு முதல் பல்கலைக்கழகம் வரை இலவச கல்வியை நம்நாட்டு மாணவ, மாணவிகளுக்கு பெற்றுக் கொடுத்துவரும் எமது அரசாங்கம் எக்காரணம் கொண்டும் பல்கலைக்கழகத்தி ற்கு அனுமதி பெறுவதற்கு பரீட்சையில் தோற்றி சித்தியெய்திய மாண வர்களுக்கு துரோகம் இழைக்காது என்று ஜனாதிபதி மஹிந்த ராஜபக்ஷ உறுதிமொழி அளித்துள்ளார்.
இசட் புள்ளிகளின் அடிப்படையில் ஜீ.சி.ஈ. உயர்தர பரீட்சை முடிவுகள் வெளியிடப் பட்டதனால் எமது நாட்டு பல்கலைக்கழகங்களில் வைத்திய, விஞ்ஞான மற்றும் பொறியியல் துறைக்கு அனுமதி பெறுவதற்குத் தகுதி பெற்ற மாணவர்கள் புறக்கணிக்கப்படுவார்கள் என்று நாட்டில் பொது வான அபிப்பிராயம் நிலவி வருவதனால், பல்கலைக்கழகத்திற்கு அனு மதி பெற முடியுமென்று நம்பிக்கையுடன் இருந்த மாணவ, மாணவியர் இன்று விரக்தி நிலையில் வேதனையில் மூழ்கியிருக்கிறார்கள் என்பதை புரிந்து கொண்டுள்ள ஜனாதிபதி அவர்கள், எக்காரணம் கொண்டும் ஒரு மாணவருக்கோ அல்லது மாணவிக்கு இந்த இசட் புள்ளிவிபர முடிவு களினால் தீங்கு ஏற்பட தாம் இடமளிக்க மாட்டேன் என்று அறிவித் துள்ளார்.
இந்த சர்ச்சைக்கு தீர்வொன்றை ஏற்படுத்துவதற்காக உயர்கல்வி அமைச்சும், கல்வி அமைச்சும் பல்கலைக்கழக மானிய ஆணைக்குழுவுடன் இணை ந்து எல்லோருக்கும் திருப்தி அளிக்கக்கூடிய வகையில் இந்த முடிவு களை அறிவிப்பதற்கு நடவடிக்கைகளை எடுத்து வருகின்றன. எவ்வித தீர்மானங்களை எடுத்தாலும் பல்கலைக்கழகத்திற்கு அனுமதிக்கப்படும் மாணவ, மாணவியரின் எண்ணிக்கையை பழைய நிலையிலேயே வைத்து, இந்த சர்ச்சையை சுமுகமாக தீர்த்து வைக்க முடியாது என்ற தீர்மானமும் எடுக்கப்பட்டுள்ளது.
இதனால் இலங்கை பல்கலைக்கழகங்களின் வைத்திய, பொறியியல், விஞ் ஞான, கணித, கலை மற்றும் வணிகத்துறைக்கு எடுக்கும் மாணவர்களின் எண்ணிக்கையை அதிகரிப்பதன் மூலமே எந்த ஒருவருக்கும் பாதிக்காத முறையில் இந்த பரீட்சையில் சித்தியடைந்த அனைத்து மாணவ, மாண வியரையும் பல்கலைக்கழகங்களில் அவர்கள் விரும்பும் பீடங்களுக்கு சேர்த்துக் கொள்வதென்றும் தீர்மானம் எடுக்கப்பட்டுள்ளது.
திங்கட்கி ழமை இலங்கையின் தேசிய பத்திரிகையின் ஆசிரியர்களையும், இலத்தி ரனியல் ஊடகங்களின் செய்திப்பிரிவு ஆசிரியர்களையும் அலரி மாளி கையில் சந்தித்த ஜனாதிபதி மஹிந்த ராஜபக்ஷ அவர்கள், இந்த சர்ச் சையை தாம் எந்தவொரு மாணவனுக்கோ, மாணவிக்கோ பாதிப்பு ஏற்ப டாத வகையில் தீர்த்து வைப்பேன் என்று கூறினார்.
வைத்திய பீடங்களுக்கும், பொறியியல் பீடங்களுக்கும் அனுமதி கிடைக்கும் என்று எதிர்பார்த்து ஏமாந்து போனவர்கள் விரக்தி அடையத் தேவையி ல்லை. 
அவர்கள் ஒவ்வொருவருக்கும் நீதியும் நியாயமுமான தீர்வை நான் பெற்றுக் கொடுப்பேன். முதலில் எத்தனை மாணவ, மாணவியர் வைத்திய பீடங்களுக்கும் பொறியியல் பீடங்களுக்கும் மற்றைய பீடங்க ளுக்கும் அனுமதி பெற தகுதி பெற்றிருக்கிறார்கள் என்பதை நாம் பகு ப்பாய்வு செய்து, இவர்களின் எண்ணிக்கைகளை சரியான முறையில் தெரிந்து கொண்ட பின்னர் அனைவருக்கும் அவர்கள் விரும்பிய பீடங் களில் அனுமதிக்கப்படுவார்கள் என்று ஜனாதிபதி அறிவித்தார். 
ஜனாதி பதி அவர்களின் இந்த அறிவிப்பு பல்கலைக்கழகத்தில் தாங்கள் விரும் பிய பீடங்களில் சேர்ந்து கொள்ள வேண்டுமென்ற நம்பிக்கையுடன் இருந்தவர்களுக்கு பெரு மகிழ்ச்சியை அளிக்கும் செய்தியாக அமைந் திருக்கிறது. கல்வித்துறைக்கு பொறுப்பாக இரண்டு அமைச்சுகள் இருக் கின்ற போதிலும் அவை மாணவர்களை பல்கலைக்கழகங்களுக்கு அனு மதிக்கும் பரீட்சைகளின் முடிவுகளில் மாணவர் சமுதாயத்திற்கு அதிரு ப்தி அளிக்கக்கூடிய வகையில் வெளியிட்டிருப்பது குறித்து நாம் வேத னைப்பட வேண்டிய நிலையில் இருக்கின்றோம்.
நாட்டின் தலைவரான ஜனாதிபதி அவர்களுக்கு அதிக பொறுப்புகள் இருக் கின்ற போதிலும் அவர் இத்தகைய பல்கலைக்கழகத்திற்கு மாணவர் களை புதிதாக சேர்த்துக் கொள்வதிலும் கவனம் செலுத்த வேண்டியிருக் கிறது. ஜனாதிபதி அவர்களின் சிறந்த ஆளுமைத் திறன் காரணத்தினால் தான் இந்த சர்ச்சைக்குரிய பல்கலைக்கழகத்திற்கு மாணவர்களை அனும திக்கும் பிரச்சினை சுமுகமாக தீர்க்கப்படும் அறிகுறிகள் தென்படுகின் றன.
ஒரு நாடு பொருளாதாரத் துறையிலும் மற்றெல்லாத் துறையிலும் உயர் நிலையை அடைய வேண்டுமாயின் அந்நாட்டு மக்களும் உயர் கல்வி க்கு அரசாங்கம் சகல விதமான உதவிகளையும் செய்து கொடுப்பதற் கான கடப்பாட்டினை கொண்டுள்ளது. முன்னைய ஐக்கிய தேசிய கட்சி அரசாங்கங்களை போலன்றி, ஜனாதிபதி மஹிந்த ராஜபக்ஷ அவர்கள் தற்போது இலங்கையின் தேசிய வரவு செலவு திட்டத்தில் கல்வித்துறை க்கு குறிப்பாக, உயர் கல்வியை வழங்கும் நம்நாட்டு பல்கலைக்கழகங் களுக்கு கூடுதலான தொகையை முதலீடு செய்கிறார். 
அரசாங்கம் இவ் விதம் நம்நாட்டு பல்கலைக்கழகங்களை அபிவிருத்தி செய்வதற்கு தன் னாலான சகல முயற்சிகளையும் எடுத்துவரும் இன்றை காலகட்டத்தில் பல்கலைக்கழகங்களின் பேராசிரியர்கள், விரிவுரையாளர்கள் மற்றும் போத னாசிரியர்கள் அந்தளவு ஒத்துழைப்பை வழங்க முன்வராதிருப்பது உண் மையிலேயே வேதனைக்குரிய விடயமாகும்.
உயர்நீதிமன்றத்தின் நீதிபதிகளுக்கு கொடுக்கப்படும் சம்பளத்தைவிட அதிக சம்பளத்தை பெறும் பல்கலைக்கழக பேராசிரியர்களும், ஏனையோரும் தங்கள் வேதனத்தை மேலும் அதிகரிக்க வேண்டுமென்று இப்போது கட மைகளை பகிஷ்கரிக்கும் ஒரு மறைமுகமான வேலை நிறுத்தத்திலும் ஈடு பட்டுக் கொண்டிருக்கிறார்கள். இவர்களில் சிலர் இரண்டு பல்கலைக் கழகங்களில் பணிபுரிந்து ஏககாலத்தில் இரண்டு சம்பளங்களையும் பெற்று வருகிறார்கள். 
எங்கள் நாட்டின் இலவசக் கல்வி பூரண வெற்றி யடைந்து பாமர மக்களின் பிள்ளைகளும் பல்கலைக்கழக பட்டதாரிகளா கவும், வைத்தியர்களாகவும், பொறியியலாளர்களாகவும் உருவாக வேண் டுமாயின் பல்கலைக்கழக பேராசிரியர்கள் இப்போது இருப்பதை விட மேலும் பொறுப்புணர்வுடன் தங்கள் கடமைகளை நிறைவேற்றுவது அவ சியமாகும்.
