களுத்துறை சிறைச்சாலை அதிகாரி கொழும்புமெகசின் சிறைச்சாலைக்கு இடமாற்றம்


(இங்கிரிய தினகரன் நிருபர்)
களுத்துறை சிறைச்சாலை அதிகாரி எமில் ரன்ஜன் லமாஹேவா உடனடியாக அமுலுக்கு வரும் வகையில் கொழும்பு, மெகசின் சிறைச்சாலை அதிகாரியாக நியமிக்கப்பட்டு இடமாற்றம் செய்யப்பட்டுள்ளார்.
சிறைச்சாலைகள் புனரமைப்பு அமைச்சின் செயலாளர் ஏ. திசாநாயக்காவின் ஆலோசனையின் பேரில் சிறைச்சாலை ஆணையாளர் நாயகத்தினால் இடமாற்றஞ் செய்யப்பட்டுள்ளார். 
கடந்த காலத்தில் களுத்துறை சிறைச்சாலையில் மலிந்து காணப்பட்ட ஊழல், மோசடிகளை கட்டுப்படுத்தி சிறைச்சாலை நிர்வாகத்தில் பெரும் மாற்றத்தை ஏற்படுத்தியவர் என்பது குறிப்பிடத்தக்கதாகும். களுத்துறை மாவட்ட அரச அதிகாரிகள் மற்றும் ஊடகவியலாளர்களின் பாராட்டை வெகுவாகப் பெற்றவர்.
இவரது இடத்துக்கு பயிற்சிப் பிரிவின் பொறுப்பு அதிகாரியான எச். எம். துசார உப்புல்தெனிய நியமிக்கப்பட்டுள்ளார்.
