உடம்பை கட்டாக வைத்திருக்க முயற்சிக்கும் பெண்களுக்கே மார்பக புற்றுநோய் ஏற்படுகிறது


மார்பகப் புற்றுநோய் இன்று எங்கள் நாட்டில் இளம் பெண் களுக்கு பேராபத்தை ஏற்படுத்தும் ஒரு கொடிய நோயாக உருவெடுத்துள்ளது. மார்பகப் புற்றுநோய் சம்பந்தப்பட்ட பெண்களின் கவனயீனத்தினால் தான் அதிகமாக ஏற்படுகிறதென்று வைத்தியர்கள் கூறுகின்றார்கள்.
எனவே, மார்பகப் புற்று நோய் தொடர்பான அறிவூட்டுவதற்கான செயற்பாடுகளை பிரதேச மட்டத்தில் முன்னெடுக்குமாறு சுகாதார அமைச்சு பிரதேச, மாவட்ட சுகாதார துறை அதிகாரிகளுக்கு பணிப்புரை விடுத்துள்ளார். மார்பகப் புற்றுநோயை கண்டு பிடிப்ப தற்கு நான்கு வழிகளில் அடையாளம் கண்டுகொள்ள முடியும்.
புற்றுநோய் இருப்பதை தாமாகவே பரிசோதித்து கண்டு கொள்வது, ஆஸ்பத்திரிகளில் கிளினிக் சிகிச்சைக்கு செல்வதன் மூலம் அடை யாளம் கண்டு கொள்ளல், மெமோகிறாம் பரிசோதனை மற்றும் அல்ட்ரா சவுண்ட் பரிசோதனை ஆகியவற்றின் மூலம் கண்டு கொள்ள முடியும். இப்பரிசோதனைகள் அரசாங்க ஆஸ்பத்திரி களில் இலவசமாக மேற்கொள்ளப்படுகின்றன.
புற்றுநோய் ஏற்படுவதற்கு பிரதான காரணம் பிள்ளைகளை ஈன்றெ டுக்கும் தாய்மார்களின் சுயநலம் என்று வைத்தியர்கள் கூறுகின் றார்கள். தாயான பின்னரும் பெண்கள் தங்கள் உடலை கட்டாக வைத்திருந்து கவர்ச்சிகரமான தோற்றத்தை பெறுவதற்காக தாங்கள் பெற்றெடுத்த குழந்தைகளுக்கு தாய்ப்பாலை ஊட்டுவதற்கு தயக் கம் காட்டுகிறார்கள். 
குழந்தை பிறந்த முதல் 10 நாட்களுக்கு தாய்ப் பாலை கொடுத்த பின்னர் சில தாய்மார் தங்கள் குழந்தைகளுக்கு புட்டிப்பாலை பழக்கி புட்டிப்பாலை ஊட்டுவதனால் பெண்களின் மார்பகத்தில் இயற்கையாகவே ஊற்றெடுக்கும் தாய்ப்பால் வெளி யேறுவதற்கு இடமின்றி மார்பகங்களிலேயே கண்டிப்போகின்றன.
இதுவும் புற்றுநோய் ஏற்படுவதற்கு ஒரு காரணமாகும். சில தாய்மார் தங்கள் மார்பகங்களில் தாய்ப்பால் ஊற்றெடுப்பதை தடுப்பதற்கு சில மருந்து மாத்திரைகளை எடுப்பதும் உண்டு. இதனாலும் இவர் களுக்கு புற்றுநோய் ஏற்படுவதற்கான வாய்ப்புகள் தோன்றுகின் றன. தங்களுக்கு பிறந்த குழந்தைக்கு சுமார் 3 முதல் 4 வரு டங்களுக்கு தாய்ப்பால் கொடுக்கும் பெண்களுக்கு என்றுமே மார்பக புற்றுநோய் ஏற்படாதென்று புற்றுநோய் வைத்திய நிபுணர் கள் கூறுகிறார்கள்.
தெற்காசிய நாடுகளில் நடத்தப்பட்ட மதிப்பீட்டில் இலங்கையே தாய்ப் பால் ஊட்டுவதில் முன்னிலையில் இருக்கின்றது என்ற உண்மை புலனாகி இருக்கின்றது. இந்தத் தகவலை யுனிசெப் அமைப்பின் விசேட போஷாக்கு நிபுணரான ஜூலியா க்ரெசவெக் தெரிவித் துள்ளார்.
எங்கள் நாட்டில் உள்ள கிராமிய மற்றும் மலையகத்தைச் சேர்ந்த வறுமை நிலையில் உள்ள தாய்மார் இன்றும்கூட தங்கள் உடல் ஆரோக்கியத்தை பொருட்படுத்தாமல் தங்கள் பிள்ளைகளுக்கு 5 வயது வரை இயற்கை அன்னை மனித குலத்திற்கு அறிமுகம் செய்த பாலூட்டும் பழக்கத்தை தொடர்ந்தும் கடைப்பிடிக்கிறார்கள்.
ஒரு தாய் தனது உதிரத்தையே பாலாக்கி தன் குழந்தைக்கு அதனை கொடுக்கும் போது அவள் அக்குழந்தைக்கு போஷாக்கு உணவை மட்டும் கொடுப்பதில்லை. குழந்தைக்கு எமது பாரம்பரிய பண்பாடு களையும் அதன் மூலம் புகட்டுகிறாள். ஒரு தாய் நல்லவளாக இருக்கும் போது அவளுக்கு பிறக்கும் குழந்தையும் நற்பண்பு களை கடைப்பிடித்து வளர்ந்த பின்னர் நாட்டுப்பற்றுடைய எமது பாரம்பரியங்களை மதிக்கும் ஒரு நல்ல பிரஜையாக உருவாகின்றது.
சில பெண்கள் தங்கள் மார்பகங்களை பெரிதாக்கி அழகுராணி போட்டிகளிலும் மொடல்களாக இருப்பதற்கும் செயற்கையான வைத்திய சிகிச்சைகளை பெறுகிறார்கள். இவ்விதம் சத்திரசிகிச்சை மூலமும் வேறு வழிகளிலும் மார்பகத்தை அழகாக வைத்திருக்க முற்படுபவர்களுக்கும் பக்க விளைவாக மார்பக புற்றுநோய் ஏற்படுவதாக வைத்திய நிபுணர்கள் தெரிவிக்கிறார்கள்.
சுயநல நோக்கத்துடன் கவர்ச்சிகரமான தோற்றத்தை பெறுவதற்கு இயற்கைக்கு மாறான சத்திரசிகிச்சைகளை மேற்கொள்பவர்களுக்கும் இந்த நோய் ஏற்படுகின்றது. மார்பக புற்றுநோய் தொடர்பாக அறி வூட்டுவதற்கான வேலைத்திட்டங்களை பிரதேச மட்டத்தில் முன் னெடுப்பது கட்டாயப்படுத்தப்பட்டிருக்கின்றது. மார்பக புற்றுநோய் தொடர்பாக மக்கள் மத்தியில் விழிப்புணர்வு ஏற்படுத்துவதற்கான சர்வதேச மாதமாக ஒக்டோபர் மாதம் பிரகடனப்படுத்தப்படுகின்றது.
இலங்கையில் ஒரு இலட்சம் பெண்களில் சுமார் 22 பேர் மார்பகப் புற்றுநோயாளர்களாக இருப்பது கண்டுபிடிக்கப்பட்டுள்ளது. இந் நாட்டில் வெவ்வேறு புற்றுநோய்களுக்கு ஆளாவோரில் 27 சதவீத மானோர் மார்பக புற்றுநோயாளர்கள் என மதிப்பிடப்பட்டுள்ளது. இதன்படி நாட்டில் வருடத்திற்கு 2100 பெண்கள் மார்பக புற்று நோயினால் பாதிப்பிற்குள்ளாகிறார்கள் என்று சுகாதார அமைச்சு சுட்டிக்காட்டுகின்றது.
ஆகவே, இம்மாதத்தில் மார்பக புற்றுநோய் தொடர்பான பரிசோத னையை மேற்கொள்ளுமாறு சுகாதார அமைச்சு கேட்டுள்ளது.
