மற்றவர்களின் தவறுகளை ஏன் ஜனாதிபதி பொறுப்பேற்க வேண்டும்?


(நேற்றைய தொடர்ச்சி)
இதனால்தான் அரசியலில் பின்னணி நோக்கங்கள் பற்றி எவருக்கும் சந்தேகங்கள் எழுவதுண்டு. எதிர்க்கட்சியினர் அரசியல் இலாபம் பெறுவதற்கு பொலிஸாரே ஒரு அப்பாவி இளைஞனின் சடலத்தை இவர்களுக்கு தாரைவார்த்துக் கொடுத்துள்ளார்கள். இது உண்மையிலேயே மனவேதனைக்குரிய ஒரு சம்பவமாகும். 
இதனை நாம் கடுமையாக கண்டித்தேயாக வேண்டும். பொலிஸார் அரசாங்கத்திற்கு அநாவசியமான பிரச்சினைகளை இந்த சம்பவத்தின் மூலம் ஏற்படுத்தியுள்ளார்கள். பொலிஸார் தவறிழைத்துவிட்டதை ஏற்றுக்கொண்டு பொலிஸ் மா அதிபரே தமது பதவியை விட்டு விலக எடுத்த முடிவு பாராட்டுக்குரியதாகும்.
பொலிஸ்மா அதிபரின் கூற்று பொலிஸாருக்கு துப்பாக்கிப் பிரயோகம் செய்வதற்கு அரசாங்கம் அனுமதியளிக்க வில்லை என்பதற்கு சான்று பகர்கிறது. இது தொடர்பாக இரண்டு சிரேஷ்ட பொலிஸ் உத்தியோகத்தர்கள் கைது செய்து விளக்கமறியலில் வைக்கப்பட் டுள்ளார்கள். 
அரசாங்கம் முன்னாள் நீதிபதி மகானாம திலகரத்ன தலைமையில் இதுபற்றி விசாரணை செய்வதற்காக ஒரு குழுவை நியமித்துள்ளது. இது ஒரு நல்ல முன்மாதிரியான செயலாகும்.
அன்று சந்திரிகா பண்டாரநாயக்க குமாரதுங்க அவர்கள் ஜனாதிபதியாக இருந்தபோது கூட இதுபோன்ற ஒரு சம்பவம் நடைபெற்றது. அன்று எதிர்க் கட்சியினரின் எதிர்ப்பு ஆர்ப்பாட்டம் ஒன்றின் மீது பொலிஸார் துப்பாக்கிப் பிரயோகம் செய்தபோது இரு இளைஞர்கள் மரணமடைந்தார்கள். அன்றுகூட அரசாங்கத்திற்கு இது தொடர்பான சரியான ஒரு நிலைப்பாடு இருக்கவில்லை. 
அன்று ஊடகவியலாளர்களும் தாக்கப்பட்டார்கள். அன்று இத்தகைய நடவடிக்கைகளுக்கு எதிராக எவ்வித எதிர்ப்பும் அதிகமாக எழவில்லை. இப்போது இத்தகைய வன்முறைகளுக்கு தூபமிடக்கூடிய உத்தரவுகள் எங்கிருந்து வந்தது என்று தெளிவாக இருக்கிறது. அன்று நடந்ததற்கும் இன்று நடந்ததற்கும் உள்ள வித்தியாசம் இதுதான். மற்றவர்களின் தான்தோன்றித் தனமான செயற்பாடுகளுக்கு அரசாங்கம் பொறுப்பேற்க முடியாது.
ஜனாதிபதி மஹிந்த ராஜபக்ஷவை ஆதரித்து துணைநிற்கும் பஞ்சமகாசக்திகள் இன்றும் அவருடன் இருக்கின்றன. அரசாங்கம் இந்த ஒய்வூதியத் திட்டத்தை கொண்டு வருவதற்கான பிரதான காரணம் இந்நாட்டின் உழைக்கும் தொழிலாளர் வர்க்கத்திற்கு உதவி செய்வதேயாகும். அரசாங்கம் 60 மில்லியன் ரூபாவை செல விட்டு எங்கள் நாட்டு விவசாய பெருமக்க ளுக்கு உரப்பசளையை மானிய விலைக்கு கொடுத்து உதவி செய்து வருகிறது.
எந்தவொரு அரசாங்கமும் இதுபோன்று விவசாயப் பெருமக்களுக்கு நன்மையளிக் கும் திட்டங்களை நடைமுறைப்படுத்த வில்லை. இந்த நற்பணிகளின் பாராட்டுதலைப் பெறும் அளவுக்கு அரசாங்கம் நடந்துகொள்ளத் தவறிவிட்டது. வெறுமனே எதிர்க் கட்சியை நாம் தாக்கிப் பேசுவதில் பலனில்லை.
பல்கலைக்கழக மானிய ஆணைக்கு அதிகாரிகள், பல்கலைக்கழக பேராசிரியர்கள் விரிவுரையாளர்கள் ஆகியோரை மாடுகளை கம்பு ஒன்றின் மூலம் ஆட்டிப்படைப்பதைப் போல் கடுமையாக நடந்துகொள்வது தவறு. கல்விமான்களுடன் செயற்படுவதற்கான ஒரு கெளரவமான வழிமுறை இருக்கிறது. 
ஆணைக்குழுவின் உயர் அதிகாரிகள் இவ்விதம் நடந்துகொள்ளத் தவறிவிட்டார்கள். அதற்கு பதில் பல்கலைக்கழக மானிய ஆணைக்குழுவின் ஆணைக்கு அதிகாரிகள் பலாத்காரத்தை பிரயோகிக்கிறார்கள். இதனால் பல்கலைக்கழகங்களின் ஆசான்கள் இன்று அதிருப்தியடைந்து மனம் நொந்துபோயுள்ளார்கள்.
இப்போதைய அரசாங்கம் அனாவசிய பிரச்சினைகள் பலவற்றை தனக்கு ஏற்படுத்தியுள்ளது. இவை அனைத்துமே அவசியமற்ற பிரச்சினைகளாகும். இல்லையென்றால் அகங்காரப் போக்கினால் ஏற்படுத்திக்கொண்ட தவறுகள் என்றுகூட நாம் எடுத்துக்கொள்ளலாம். நிதியமைச்சு செய்யும் சில செயற்பாடுகளை தொழில் அமைச்சுக்கு தெரியாதிருக்கிறது. தொழிலாளர்களின் பணியை கணக்குப் பார்ப்பவர்கள் இப்போது பொறுப்பேற்றுள்ளார்கள். 
அரசாங்கத்தைச் சேர்ந்த ஒவ்வொருவரும் தனிப்பட்ட முறையில் தங்கள் செல்வாக்கை பெருக்கிக்கொள்ளவே முயற்சி செய்கிறார்கள். இதனால் இறுதியில் எல்லா சுமைகளும் பழிகளும் ஜனாதிபதி மீதே சுமத்தப்படுகிறது. இவர்கள் இவ்விதம் செயற்பட்டால் அரசாங்கம் ஒன்று அவசியம் தானா?
நிறைவேற்று அதிகாரம் கொண்ட ஜனாதிபதி பதவி என்று சிங்களத்தில் கூறுவது எல்லாக் கழிவுகளையும் தன்னகத்தே ஏற்கும் ‘பேருவளை பொக்க’ போன்றதல்ல. மற்றவர்களின் அழுக்குகளும் இதில் சேர்ந்து விடுகின்றன. என்ன செய்வதற்கு, எல்லாவற்றையும் ஏற்றுகொள்வோம் என்று நினைப்பதும் நல்லதல்ல. மற்றவர்கள் செய்யும் பிழைகளையும் ஜனாதிபதி தன்னுடையவையாக ஏற்றுக்கொண்டால் அப்பாவி நாட்டு மக்களால் வேறு என்ன செய்ய முடியும்.
மஹிந்த ராஜபக்ஷ போன்ற பிரபல ஜனாதிபதியை பதவி நீக்கம் செய்வதற்கு எதிர்க் கட்சியினர் அதிக ஆர்வத்துடன் செயற்படுகின்றனர். அவர்கள் தங்கள் எதிர்க் கட்சி பலவீனமாக இருக்கிறது என்பதையும் ஏற்றுக்கொள்ள மறுப்பதில்லை. அரசாங்க தரப்பினரே எதிர்க்கட்சியை பலப்படுத்துவதற்கு முயற்சிகள் எடுத்தால் நாம் என்ன செய்ய முடியும். சர்வதேச சக்திகளுக்கும் சாரமும் பனியனும் அணியும் மண் வாசனையுடைய ஒரு தலைவரை பதவி துறக்கச் செய்வதையே விரும்புகின்றனர். இதைத்தான் ஆங்கிலத்தில் அரசாங்கத்தை மாற்றிவிட வேண்டும் என்றும் அவர்கள் அழைக்கிறார்கள். 
வெளிநாட்டு சக்திகள் மட்டுமல்ல உள்நாட்டு சக்திகளும் இந்த அரசாங்கத்தை கவிழ்க்கும் சதியில் ஈடுபட்டு வருகின்றது. தென்னாபிரிக்காவில் கறுப்பு இன மக்களின் விடுதலைக்காக போராடிய பெருந்தலைவர் நெல்சன் மண்டேலாவைப் போன்ற எங்கள் ஜனாதிபதி மஹிந்த ராஜபக்ஷ அவர்களும் 30 ஆண்டுகால யுத்தத்தை முடித் திருப்பதனால் சர்வதேச அரங்கில் நெல்சன் மண்டேலாவை போன்று ஒரு பெருமதிப்பை பெறக்கூடிய நிலையில் இன்று இருக்கிறார். அந்த நிலையை அடைவதற்கு ஜனநாயக ரீதியில் மஹிந்த ராஜபக்ஷ அவர்கள் மேற்கொள்ளும் பாதை துன்பங்கள் துயரங்களைக் கொண்ட ஒரு கஷ்டமான பாதையாகும். அதுபோன்ற ஒரு நல்ல வாய்ப்பை நாம் இழப்பது நல்லதல்ல.
