புற்றணுக்களை தேடிக் கொல்லும் ~டி.என்.ஏ&#39; நனோ ரோபோ


பத்மஹரி
ற்று நோயாளிகளின் எண்ணிக்கை நாளுக்கு நாள் உயர்ந்துகொண்டிருக்கும் அதேவேளையில் இந்த நோய்க்கான நவீன சிகிச்சைகளும் வளர்ந்துகொண் டுதான் இருக்கின்றன.
ஆனால் புற்றுநோய்க்கு எதிரான இந்த மருத்துவ முயற்சிகளுக்கு இரு ப்பது ஒரேயொரு பிரச்சினைதான். அது புற்றுநோய் உயிரணுக்கள் அழிக்கப் படும்போது பாதிப்புக்குள்ளாகி இற ந்துபோகும் ஆரோக்கியமான உயிரணுக்களால் ஏற்படும் மோசமான பின்விளைவுகள்!
புற்றுநோய் சிகிச்சையில் உள்ள இந்த தலையாய பிரச்சினைக்கு ஒரு தீர்வை சொல்ல வந்திருக்கிறது புற்ற ணுக்களை தேடிக்கொல்லும் திறனுள்ள டி. என். ஏ. நனோ ரோபோ, &#39;டி. என். ஏ. ஓரிகேமி&#39; தொழில்நுட்பத்தை பயன்படுத்தி இந்த நனோ ரோபோவை உருவாக்கியிருப்பவர் அமெரிக்காவிலுள்ள ஹாவார்ட் பல்கலைக்கழகத்தின் ஆய்வாளர் ஷான் டக்ளஸ்.
ரோபோ தெரியும், அதென்ன டி. என். ஏ. நனோ ரோபோ?
மனித மரபணுக்கள் டி. என். ஏ. எனும் மூலக்கூறுகளால் ஆனவை. டி. என். ஏ. வால் ஆன, நனோ அளவுடைய ரோபோ டி. என். ஏ. நனோ ரோபோ எனப்படுகிறது. டி. என். ஏ. வை. பல வடிவங்களில் உருவாக்கும் திறனுள்ள தொழில் நுட்பம் தான் டி. என். ஏ. ஓரிகேமி: டி.என்.ஏவின் இரசாயன வியல் கட்டமைப்பினை புரிந்துகொள் ளும் டி.என்.ஏ. மொடலிங் மென்பொருள் நமக்கு தேவையான ஒரு வடிவத்தை &#39;க்ளிக்&#39; செய்தால் டி. என். ஏ. வைக் கொண்டு அந்த வடிவத்தை அது உருவாக்கிவிடும்.
இந்த டி. என். ஏ. ஓரிகேமி மென்பொருளை பயன்படுத்தி சிப்பி வடிவத்தில் உள்ள ஒரு டி. என். ஏ. நனோ ரோபோவை உருவாக்கினார் ஆய்வாளர் ஷான் டக்ளஸ். இதற்குள் புற்றுநோய் மருந்தை வைத்து அதை நோயாளியின் உடலுக்குள் செலுத்தி புற்றணுக்களை அழிப்பதே டக்ளஸின் திட்டம்.
இந்த சிப்பி நனோ ரோபோக்கள், புற்றணுக்களை எதிர்கொள்ளும்போது மட்டும் தன்னுள் இருக்கும் மருந்தை வெளியேற்றி அவற்றைக் கொல்ல வேண்டும். அதற்காக சிப்பி நனோ ரோபோவுக்கு இரண்டு பூட்டுகள் வடிவமைக்கப்பட்டன. சிப் போல திறந்து மூடிக்கொள்ளும் தன்மையுடைய இந்த பூட்டுகள் ஒவ்வொன்றும் &#39;ஆப்டாமர்&#39; எனப்படும் டி. என். ஏ. இழைகளாலானவை. இவை குறிப் பிட்ட ஒரு மூலக்கூற்றை எதிர்கொள்ளும் போது மட்டும் திறந்து கொள்ளும் வண்ணம் வடிவமைக் கப்பட்டவை.
இந்த நனோ ரோபோக்களின் சிசிச்சை திறனை பரிசோதிக்க இரத்த புற்றணுக்களான லியூக்கீமியா உயிரணுக்களின் மேற்புறத்தில் இருக் கும் மூலக்கூறுகளை எதிர்கொள்ளும் போது திறந்துகொண்டு மருந்தை வெளியேற்றும் வண்ணம் ஒரு சிப்பி நனோ ரோபோ வடிவமைக்கப்பட்டது. பின்னர் அந்த சிப்பிக்குள், உயிரணுக்க ளின் வளர்ச்சியை தடை செய்து அவற்றை கொல்லும் திறனுடைய ஒரு மருந்து வைக்கப்பட்டது.
இறுதியாக மருந்து தாங்கிய சிப்பி நனோ ரோபோக்கள் ஆரோக்கியமான இரத்த அணுக்கள் மற்றும் இரத்த புற்றணுக்கள் கலந்த ஒரு உயிரணு கல வைக்குள் செலுத்தப்பட்டன. மூன்று நாட்கள் கழித்து இரத்த புற்றணுக்களுள் பாதி அழிக்கப்பட்டன. ஆனால் ஆரோக்கியமான இரத்த உயிரணுக்களில் ஒன்றுகூட பாதிக்கப்படவில்லை என் பது கண்டறியப்பட்டது.
இந்த சிப்பி நனோ ரோபோவுக்குள், புற்றணுக்களின் செயல்பாடுகளை தடை செய்யும் திறனுள்ள ஒன்றுக்கு மேற்பட்ட மருந்துகளை புகுத்தி உடலுக்குள் செலுத்தினால், லியூக்கீ மியா உயிரணுக்களை ஒன்றுவிடாமல் மொத்தமாக அழித்துவிடலாமாம். இதன் மூலம் லியூக்கீமியா வகை இரத்த புற்றுநோய்க்கு முழுமையாக சிகிச்சை யளிக்க முடியும் என்கிறார் டக்ளஸ்.
முக்கியமாக, சிப்பி நனோ ரோபோ க்களின் ஆப்டாமர் பூட்டுகளை மாற்று வதன் மூலம், உடலின் எந்த வகையான உயிரணுவையும் தாக்கி அழிக்க முடி யும் என்கிறார் டக்ளஸ். இதுதான் மருத்துவ உலகின் தற்போதைய பர பரப்பான செய்தி. எந்தவித பாகுபாடு மின்றி வேகமாக வளரும் திறனுள்ள எல்லா உயிரணுக்களையும் கொன்று விடும் தன்மையுள்ளது கீமோ திரபி சிகிச்சை. கீமோதிரெபியில் இருக்கும் இந்த முக்கியமான சிக்கலை இரண்டு பூட்டுகளைக் கொண்ட சிப்பி நனோ ரோபோக்கள் தீர்த்து வைக்கும் என் றும் நம்பிக்கை அளிக்கிறார் டக்ளஸ்.
அதாவது சிப்பி நனோ ரோபோவுக் குள் இருக்கும் மருந்தை வெளியே ற்ற அதன் இரண்டு பூட்டுகளை திறந்தாக வேண்டும். இந்த பூட்டுகளை திறக்க, சிப்பி நனோ ரோபோக்கள் சந்திக்கும் உயிரணுக்களின் மேற்புறத்தில் குறிப்பிட்ட சில மூலக்கூறுகள் இருக்க வேண்டியது அவசியம். இந்த மூலக் கூறுகள் புற்றணுக்களில் மட்டும்தான் இருக்கும். ஆக, சிப்பி நனோ ரோபோ சிகிச்சையில் புற்றணுக்கள் மட்டுமே கொல்லப்படும். எந்தவித பின் விளைவுகளும் இருக்காது.
ஆமாம் என்று ஆமோதிக்கிறார் டென்மார்க்கிலுள்ள ஆர்ஹஸ் பல்கலைக்கழகத்தின் ஆய்வாளர் யூர்கன் ஜெம்ஸ். மேலும் டி. என். ஏ. ஓரிகேமி தொழில்நுட்பத்தின் மூலம் புத்திசாலியான மருந்துகளை கண்டுபிடிக்க முடியும் என்பது உண்மை தான். இதை டக்ளஸின் ஆய்வுக்குழு ஆதாரபூர்வமாக நிரூபித்திருப்பது பாராட்டத்தக்கது என்கிறார் ஜெம்ஸ்.
டி. என். ஏ. ஓரிகேமி கொடுத்திருக்கும் இந்த டி. என். ஏ. நனோ ரோபோ, புற்றுநோய் மருத்துவத்துக்கு கிடைத்த ஒரு மகத்தான பரிசு என்பது மறுக்க முடியாத உண்மைதான் என்கிறார்கள் பால் ராத்மண்ட் உள்ளிட்ட உலகின் பிறபுற்றுநோய் ஆய்வாளர்கள்.
