கரும்புகை வெளியேற்றும் வாகனங்களுக்குஎதிராக கடும் சட்ட நடவடிக்கை எடுக்கப்படும்


வாகனங்களிலிருந்து வெளியேறும் நச்சுவாயு கலந்த புகை சுற்றாடலை அசுத்தப்படுத்தி தீங்கிழைப்பதனால் உலகில் வருடா வருடம் சராசரியாக 40 இலட்சம் மக்கள் மரணிக் கிறார்கள். இது இலங்கையிலும் பொதுமக்களுக்கு பெரும் அச்சுறு த்தலாக இருந்து வருகிறது. 
நச்சுவாயு கலந்த கரும்புகையை வெளியேற்றும் வாகன உரிமையாளர்களுக்கு எதிராக கடும் சட்ட நடவடிக்கை எடுப்பதற்கு எமது நாட்டின் வாகன போக்குவரத்து சட்டங்கள் போதியளவு அதிகாரத்தை பொலிஸாருக்கு வழங்கு கின்றன. 
என்றாலும், இது விடயத்தில் பொலிஸாரோ, வாகனங் களுக்கு அனுமதிப்பத்திரம் வழங்கும் அரசாங்க திணைக்களமோ இச்சட்டங்களை கடுமையாக கடைப்பிடிப்பதில் அந்தளவுக்கு ஆர் வமோ, அக்கறையோ காட்டி வருகிறார்கள் என்று கூறுவதற்கு இல்லை.
போக்குவரத்து பொலிஸார் வீதிகளில் வாகனங்களை ஓட்டிச்செல்லும் சாரதிகள் மது போதையில் இருந்தால், அவர்களுக்கு எதிராக உட னடியாக சட்ட நடவடிக்கை எடுத்து நீதிமன்றங்களின் மூலம் கடுமை யான தண்டனைகளை விதிப்பதற்கு தயக்கம் காட்டுவதில்லை. ஆனால், மதுபோதையில் வாகனத்தை ஓட்டும் ஒரு சாரதி விபத் தில் ஒரு சிலரை பலிகொள்ளும் பாரதூரமான குற்றத்தை செய் கின்றான் என்பதை நாம் அனைவரும் ஏற்றுக் கொள்கிறோம். 
ஆயினும், தனது வாகனத்தின் இயந்திரம் பழுதடைந்து அதன் மூலம் நச்சுவாயு கலந்த கரும்புகை வெளியேற்றப்படுவதனால் ஒரு நாளைக்கு ஒரு வாகனத்தின் மூலம் நூற்றுக்கணக்கானோர் குறிப்பாக வளர்ந்து வந்தவர்கள் மட்டுமன்றி, பாடசாலை மாணவ மாணவிகளும் சுவாசிப்பது தொடர்பான பல்வேறு உபாதைகளுக்கு ஆளாகிறார்கள். 
இதனால் அவர்களுக்கு ஏற்படக் கூடிய இருமல், காய்ச்சல், மற்றும் சுவாசப் பையில் ஏற்படக்கூடிய சில நோய் களினால் நாளாந்தம் ஆயிரக் கணக்கானோர் பாதிப்புக்குள்ளாகி பல சந்தர்ப்பங்களில் மரணத்தையும் தழுவிக் கொள்கிறார்கள்.
இதனால் தான், நல்ல சுகதேகிகளாக பாடசாலைக்கு சென்று விளை யாடிக் கொண்டிருக்கும் ஒரு சில சிறுவ, சிறுமியர்கள் திடீரென சுவாசித்தல் தொடர்பான நோய்களினால் பாதிக்கப்பட்டு எவரும் எதிர்பாராத நேரத்தில் மரணமடையும் சம்பவங்களையும் எத்த னையோ சந்தர்ப்பத்தில் நாம் அவதானித்து வேதனைப்பட்டிருக்கி றோம். 
ரோமபுரியின் வைத்திய கல்லூரியில் சுவாசம் தொடர்பான நோய்களுக்கு சிகிச்சை அளிக்கும் பிரிவின் தலைவர் மரியோ காசோலா, கொழும்பில் சில மாதங்களுக்கு முன்னர் அந்த பயிற்சி பாசறையை வெற்றிகரமான முறையில் நடத்தினார். இவ்விதம், சுகாதார அமைச்சு, இந்நோயினால் பாதிக்கப்படுகிறவர்களுக்கு சிகிச்சை அளித்து, அவர்களை சுகதேகிகளாக மாற்றும் பணியை மிகவும் சிரமப்பட்டு நிறைவேற்றி வருகிறது.
நச்சுவாயு கலந்த கரும்புகையை வாகனங்கள் வெளியேற்றும் போது, அதனால் நோய் வாய்ப்படும் ஆயிரக் கணக்கானோருக்கு சிகிச்சை அளிப்பதற்கு சுகாதார அமைச்சு நடவடிக்கை எடுத்து வருகின்ற போதிலும், இவ்விதம் நச்சுவாயுவை வெளியேற்றி எமது நாட்டு மக்களுக்கு தீங்கிழைக்கும் வாகன சொந்தக்காரர்களுக்கு எதிராக, பொலிஸாரோ, வாகன போக்குவரத்து திணைக்களமோ தீவிர நடவடிக்கைகளை எடுப்பதில் அசமந்தப் போக்கை கடைப்பிடித்து வருவது உண்மையிலேயே வேதனையளிக்கின்றது.
இந்தப் பிரச்சினைக்கு முடிவு கட்டும் நல்ல நோக்கத்துடன், கிளின் கோ லங்கா சுற்றாடலுக்கு பாதுகாப்பு அளிக்கும் திட்டத்தின் கீழ் வாகனங்கள் புகைகளை வெளியேற்றுகின்றனவா என்பதை கண் காணிப்பதற்காக இப்போது நாட்டின் பல பகுதிகளில் வாகன சோதனை நிலையங்கள் ஏற்படுத்தப்பட்டுள்ளன. 
இந்த நிலைகளில் சம்பந்தப்பட்ட வாகனங்கள் வீதி போக்குவரத்துக்கு உகந்தவை என்ற சான்றிதழை அளித்தால் மாத்திரமே அவற்றை வீதிகளில் ஓட்டிச் செல்வதற்கு இனிமேல் அனுமதியளிக்கும் புதிய நடை முறையும் இப்போது ஆமை வேகத்தில் அமுலாக்கப்பட்டு வருவது குறித்து, நாம் ஓரளவு மகிழ்ச்சியடையத்தான் வேண்டும்.
2010 ஆம் ஆண்டு ஜூன் மாதம் அளவில் அப்பணியைச் செய்யும் இரண்டு நிறுவனங்கள் தங்கள் நிலையங்கள் மூலம் 37 இலட்சம் வாகனங்களை பரிசோதித்து, அவற்றிற்கு சான்றிதழ் வழங்கியிருப் பது குறுப்பிடத்தக்கது.
மக்களுக்கு பாதுகாப்பு அளிப்பதற்கான சட்டதிட்டங்களை அரசாங் கங்கள் பாராளுமன்றத்தில் நிறைவேற்றி அவற்றை அமுல்படுத்தும் பொறுப்பு சில அரச நிறுவனங்களுக்கு குறிப்பாக, பொலிஸா ருக்கும், வாகன போக்குவரத்து திணைக்களத்திற்கும் கொடுத்து ள்ள போதிலும் இவ்விரு ஸ்தாபனங்களில் உள்ள விரல்விட்டு எண்ணக்கூடிய சில உத்தியோகஸ்தர்களின் நேர்மையற்ற நடத்தை யினால் இந்த சட்டதிட்டங்கள் நூற்றுக்கு நூறு வீதம் நடைமுறைப் படுத்தப்படுவதில்லை. 
இதற்கு ஒரு வகையில் இலஞ்சமும் முக்கிய காரணமாக அமைந்திருக்கின்றது. சுற்றாடல் பாதுகாப்புத் துறை அமைச்சர் அநுர பிரியதர்சன யாப்பா இது தொடர்பாக மேலும் சட்டத்தை வலுவூட்டுவதற்கு நடவடிக்கைகளை எடுத்து வருவது பாராட்டத்தக்க விடயமாகும்.
இனிமேலாவது அரசாங்க உத்தியோகஸ்தர்கள் தங்கள் கடமைகளை நாட்டுப் பற்றுடன் நிறைவேற்றி அப்பாவி மக்களுக்கு சில பொறுப் பற்ற சுயநலவாதிகளின் தவறான போக்கினால் ஏற்படக் கூடிய இத்தகைய உபாதைகளிலிருந்து பாதுகாப்பதற்கு முன்வர வேண்டும் என்ற வேண்டுகோளை நாம் வேதனையுடன் விடுக்க விரும்புகின்றோம்.
