மீனவர் மீதான துப்பாக்கி சூடு; தமிழக அரசிடம் அறிக்கை கேட்டுள்ளார் ஆளுநர் ரோசய்யா


கூடங்குளம் அணுமின் நிலையத்திற்கு எதிர்ப்பு தெரிவித்து இடிந்தகரையில் நடைபெற்ற போராட்டத்தில் வன்முறை வெடித்தது. இதனால் மற்ற பகுதிகளுக்கும் போராட்டம் பரவியது.
மணப்பாடு கிராமத்தைச் சேர்ந்த மீனவர்கள் நடத்திய போராட்டத்தின் போது பொலிஸார் துப்பாக்கி சூடு நடத்தினர். இதில் அந்தோனிசாமி என்ற மீனவர் இறந்தார். 
இதனால் கூடங்குளம் பகுதியில் தொடர்ந்து பதற்றம் நிலவி வருகிறது. மீனவர் மீதான துப்பாக்கி சூடு பற்றி தமிழக அரசிடம் அறிக்கை கேட்டுள்ளதாக ஆளுநர் ரோசையா தெரிவித்தார். 
சென்னையில் இன்று நடைபெற்ற தனியார் நிகழ்ச்சியில் கலந்துகொண்ட ரோசய்யா நிருபர்களிடம் இதனை தெரிவித்தார். மேலும் அரசின் அறிக்கை கிடைத்ததும் தனது கருத்தை தெரிவிப்பதாக ரோசய்யா கூறினார்.
