

கேள்வி பதில் கேள்வி பதில் கேள்வி பதில்


01. கே:- அண்மையில் எனது தாயார் அங்கீகரிக்கப்பட்ட கொழும்பிலுள்ள தனியார் வைத்தியசாலை ஒன்றில் காலமானார். எமக்கு அவரது மரணச்சான்றிதழின் பிரதி ஒன்று தேவைப்படுகின்றது. நாம் மேற்கொள்ள வேண்டிய நடவடிக்கை என்ன?
காந்தன் - தெஹிவளை
இந்த நோக்கத்திற்காக அச்சடிக்கப்பட்ட விண்ணப்பப்படிவம் ஒன்றுள்ளது. இதனைப் பதிவாளர் நாயகம் திணைக்களத்தின் இணையத் தளத்திலோ அல்லது பிரதேச செயலகக் காரியாலயத் திலோ பெற்றுக் கொள்ளலாம். இந்த விண்ணப்பப்பத்திர இலக்கம் 63 A மரணச் சான்றிதழின் பிரதி ஒன்றைப் பெறுவதற்கு, மரணம் பதிவு செய்யப்பட்ட பிரதேச செயலகத்துக்கு தபால் மூலம் விண்ணப்பம் சமர்பிக்கப்பட வேண்டும். மரணம் கொழும்பு தேசிய வைத்தியசாலை யிலோ அல்லது அங்கீகரிக்கப்பட்ட தனி யார் வைத்தியசாலையிலோ சம்பவித்து இருந்தால், உங்களது விண்ணப்பத்தை கீழ்வரும் முகவரிக்கு சமர்ப்பிக்க வேண்டும். 
மேலதிக மாவட்ட பதிவாளர்
பிரதேச செயலகக் காரியாலயம்,
இல-07, வஜிரா ஒழுங்கை,
திம்பிரிகசாய,
கொழும்பு-05
02. கே:- எனது மகள் கைது செய்யப்பட்டு பின்பு பிணையில் விடுவிக்கப்பட்டிருந்தார். பிணையில் இருக்கும் போது சுகவீனமுற்றமையால், எனது மகள் நீதிமன்றம் செல்லத் தவறிவிட்டார். இதனால் பிணை இரத்தாகியதுடன், தற்போது மறியலில் உள்ளார். நான் என்ன செய்ய வேண்டும் என தயவு செய்து அறிவுரை கூறுக.
கந்தசாமி, மட்டக்களப்பு
ப:- நீங்கள் சட்ட உதவி ஆணைக் குழுவின் உதவியுடன் பிணைக்கு விண்ணப்பிக்கலாம். ‘B’ அறிக்கை யின் அத்தாட்சிப்படுத்திய பிரதியை பெற்றுக் கொள்ள வேண்டும். மேலும் உங்கள் மகளின் சுகவீனம் தொடர் பான ஆவணமும் பெற்றுக் கொள் ளப்பட வேண்டும். பிணை நிபந்த னைகள் பின்பற்றப்பட வேண் டியது ஒரு கட்டாயத் தேவைப் பாடாகும். எனவே நீதிமன்றத்துக்கு சமுகமளிக் காமைக்கு தகுந்த வலிதான காரணம் இல்லாவிடின், நீதிமன்றம் பிணை வழங்காது. இவ்விடயம் தொடர்பாக மேலும் கலந்தாலோசிக்க விரும்பின் உங்களுக்கு அருகா மையில் உள்ள சட்ட உதவி நிலையத்தை தொடர்பு கொள்ளவும்,
