கொலன்ன தேர்தல் தொகுதியில்மின்சாரத் திட்டங்கள் அங்குரார்ப்பணம்


(பலாங்கொடை தினகரன் நிருபர்)
கொலன்ன தேர்தல் தொகுதியிலே பல மின்சாரத் திட்டங்கள் மின் சக்தி எரிசக்தி பிரதி அமைச்சர் பிரேமலால் ஜயசேகராவின் தலைமையில் அங்குரார்ப்பணம் செய்து வைக்கப்பட்டது.
இரத்தினபுரி மாவட்ட பாராளுமன்ற உறுப்பினர் சனிரோஹனவின் அழைப்பின் பேரில் இவ்வைபவத்திலே கலந்துகொண்ட மின்சக்தி எரிசக்தி பிரதி அமைச்சர் மின்சார திட்டங்களை ஆரம்பித்து வைத்தார்.
‘ஜதுர போடிய வாவி’ கிராம மின்சாரத் திட்டத்திற்கு 2 1/2 கோடி ரூபா நிதி ஒதுக்கப்பட்டதுடன் இதன் மூலம் 250 குடும்பங்கள் நன்மையடைகின்றன. ‘புபுல கெடிய கேலிகன்த’ கிராம மின்சாரத் திட்டத்திற்காக ஒரு கோடி எண்பத்தேழு இலட்சம் ரூபா நிதி ஒதுக்கப்பட்டதுடன் இதன் மூலம் 133 குடும்பங்கள் நன்மையடைகின்றன. 
அத்தோடு ‘மஹ பெலஸ்ஸ மஹபோம’ மின்சாரத் திட்டம் ஒரு கோடி அறுபத்தைந்து இலட்சம் ரூபா நிதி ஒதுக்கீட்டில் பூர்த்தியடைந்துள்ளதுடன் இதன் மூலம் 119 குடும்பங்கள் நன்மையடைகின்றன. மேலும் ‘மஹபெலஸ்ஸ மஹபோம 2 மின்சார திட்டம் ஒரு கோடி இருபது இலட்சம் ரூபா நிதி ஒதுக்கீட்டில் பூர்த்தியடைந்துள்ளதுடன் இதன் மூலம் 88 குடும்பங்கள் பயன்பெறுகின்றன. 
மொரகெடிய மின்சாரத்திட்டம் மூன்று கோடி எண்பத்து மூன்று இலட்சம் ரூபா நிதி ஒதுக்கீட்டில் பூர்த்தியடைந்து திறந்து வைக்கப்பட்டதுடன் இதன்மூலம் 32 குடும்பங்கள் நன்மையடைந்துள்ளன. (ஐ - ஞ)
