5 மாநில சட்டமன்ற தேர்தல் திகதி அறிவிப்பு

உ.பி.யில் பெப். 4ம் திகதி முதல்கட்ட வாக்குப்பதிவு
உத்தர பிரதேசம், பஞ்சாப், உத்தரகாண்ட், கோவா, மணிப்பூர் ஆகிய ஐந்து மாநிலங்களில் சட்டமன்ற தேர்தல் நடைபெற உள்ள நிலையில் சனிக்கிழமை தேர்தல் ஆணையம் தேர்தல் நடக்கும் திகதிகளை அறிவித்துள்ளது.
அதன்படி, மணிப்பூரில் ஜனவரி 28ம் திகதியும், பஞ்சாபிலும் உத்தரகாண்டிலும் ஜனவரி 30ம் திகதியும், கோவாவில் மார்ச் 3ம் திகதியும் ஒரு கட்டமாக சட்டமன்ற தேர்தல் நடத்தப்படும். உத்தர பிரதேசத்தில் பெப்ரவரி மாதம் 4,8,11,15,19,23,28 ஆகிய திகதிகளில் 7 கட்டமாக தேர்தல் நடைபெறுகிறது.
இந்த 5 மாநிலங்களிலும் வாக்கு எண்ணிக்கை மார்ச் மாதம் 4ம் திகதி நடத்தப்படும் என தேர்தல் ஆணையர் குரேஷி அறிவித்துள்ளார்.
