நூலகங்களை பயன்படுத்தும் பழக்கம்மாணவர்களின் அறிவை மெருகூட்டும்


பாடசாலைப் பிள்ளைகள் மட்டுமன்றி வயது வந்தவர்கள் மத்தி யிலும் இன்று புத்தகம் வாசிக்கும் பழக்கம் குறைந்து வரு கின்றமை குறித்து கல்விமான்களும், அறிஞர்களும், பேராசான் களும் வேதனைப்படுகின்றார்கள்.
1900 ஆவது ஆண்டில் நம் நாட்டு மக்களில் படிப்பறிவுடையவர்கள் குறைவாக இருந்த போதிலும் அவர்களின் சிறந்த முன்மாதிரியான வழிகாட்டலின் மூலம் இலங்கையில் புத்தகம் வாசிக்கும் பழக்கம் வலுப்பெற ஆரம்பித்தது. அன்று இலங்கையில் இருந்த குறைந்த எண்ணிக்கையிலான அரசாங்கப் பாடசாலைகளிலும், கிறிஸ்தவ மிஷ னரிகளினால் ஆரம்பிக்கப்பட்ட பாடசாலைகளிலும் நூலகங்களை வைத்திருப்பது கட்டாயப்படுத்தப்பட்டிருந்தது.
அன்றைய பிரிட்டிஷ் ஆட்சியாளர்கள் அரசாங்கம் பல்வேறு துறை களின் மேம்பாட்டுக்கு மானியத் தொகை வழங்கும் போது பாட சாலைகளின் வளர்ச்சிக்கு குறிப்பாக பாடசாலை நூலகங்களின் வளர்ச்சிக்கு நிதி உதவி வழங்குவதற்கு முன்னுரிமை அளித்தனர். லண்டனில் வெளியாகும் புதிய பொருளாதாரம், வணிகத் துறை, விஞ்ஞான வளர்ச்சி, தாவரவியல், மிருகவியல், கணிதம் மற்றும் ஆங்கில இலக்கியம் தொடர்பான நூல்களை தருவித்து அவற்றை நம் நாட்டு பாடசாலை நூலகங்களுக்கு சரிசமமாக பகிர்ந்தளிக்க வும் அன்றைய பிரிட்டிஷ் ஆட்சியாளர்கள் தவறவில்லை. இத னால்தான் ஆசியாவிலேயே மிகப் பெரிய நூலகத்தை நாம் யாழ்ப் பாணத்தில் ஏற்படுத்தி சாதனை படைத்தோம்.
பிரிட்டிஷ் ஆட்சியாளர்கள் தாங்கள் இலங்கையில் ஆட்சி செலுத்திய காலகட்டத்தில் எங்கள் நாட்டின் தேசிய பொருளாதாரத்தை சூறை யாடினார்கள் என்ற குற்றச்சாட்டுக்கள் பரவலாக இருந்து வருகின்ற போதிலும், ஒரு விடயத்தில் நாம் பிரிட்டிஷ் அரசாங்கத்துக்கு நன்றி யுடையவர்களாக இருக்க வேண்டும்.
இன்றுகூட பல ஆபிரிக்க ஆசிய நாடுகள் சர்வதேச மொழிகளான ஆங்கிலம், பிரெஞ், ஸ்பெயின் தேசத்து மொழி ஆகியவற்றை கற் றுக்கொள்ளும் வாய்ப்பின்றி இருக்கின்றார்கள். ஆயினும் சுமார் நூறு ஆண்டுகளுக்கு முன்னரே பிரிட்டிஷ் ஆட்சியாளர்கள் சர்வ தேச மொழியான ஆங்கிலத்தை எங்கள் நாட்டு மக்களுக்கு பாட சாலைகளின் மூலம் இலவசமாகக் கற்றுக்கொடுத்தார்கள். இது பிரிட்டிஷ் ஆட்சியாளர்கள் இலங்கைக்குச் செய்த ஒரு மாபெரும் பணியாகும்.
இந்த ஆங்கில அறிவு நம் நாட்டவர்களை ஆங்கில மொழி பேசும் உலக நாடுகளில் பல்வேறு துறைகளில் பேரறிஞர்களாக மிளிரச் செய்வதற்கு பேருதவியாக அமைந்தது. அன்று வெளிநாட்டுப் பல் கலைக்கழகங்களில் விரிவுரையாளர் மற்றும் பேராசிரியர் பதவிகள் இலங்கை கல்விமான்களுக்கு இலகுவில் கிடைத்தது. இந்த வெளி நாட்டுப் பல்கலைக்கழகங்களில் இலங்கைப் பேராசிரியர்கள் கணி தம், விஞ்ஞானம், வரலாறு, பூகோளவியல், ஆங்கில இலக்கியம் போன்ற பாடங்களில் பேராசிரியராக விளங்கி எங்கள் நாட்டுக்கு கல்வித் துறையின் அழியாப் புகழைத் தேடித்தந்தனர்.
இதனால் சுமார் 60 ஆண்டுகளுக்கு முன்னர் இந்திய பல்கலைக் கழகங் களின் பட்டங்கள் சர்வதேச ரீதியில் வெளிநாடுகளில் அங்கீகரிக் கப்படுவதில்லை.
இந்தியாவில் பட்டம் பெற்றவர் வெளிநாடு சென்று அந்நாட்டில் நடத் தப்படும் பரீட்சையில் சித்தி எய்தினால் மாத்திரமே அவருக்கு அங்கு வைத்தியராகவோ, பொறியியலாளராகவோ, கணக்காளரா கவோ அல்லது பல்கலைக் கழகத்தின் போதனா ஆசிரியராகவோ பணிபுரிய சந்தர்ப்பம் கிடைக்கின்றது.
ஆயினும் எங்கள் நாட்டைச் சேர்ந்த பட்டதாரிகளுக்கு இங்கிலாந்து போன்ற மேற்கத்தைய நாடுகளில் எவ்வித பரீட்சைக்கும் தோற்ற வேண்டிய அவசியம் இருக்கவில்லை. அவர்கள் உடனடியாக சேவையில் சேர்த்துக் கொள்ளப்பட்டார்கள். லண்டனில் உள்ள பல முன்னணி வைத்தியசாலைகளில் இலங்கை வைத்தியர்களே, வைத்தியத் துறையிலும் சத்திர சிகிச்சைத் துறையிலும் பேராசிரி யர்களாக அன்று விளங்கி வந்தார்கள்.
இந்தச் சாதனைகளை நம் நாட்டவர்கள் அடைவதற்கு அவர்களுக்கு உந்துசக்தியாக இருந்தது அவர்கள் கற்றுக்கொண்ட பாடசாலை களில் இருந்த நூலகங்களே ஆகும். ஆனால் இன்று தகவல் தொழில் நுட்ப வளர்ச்சியும், இணையத் தளங்களின் அத்துமீறல் பிரவேச மும் நம் நாட்டு மாணவர்களுக்கும், வயது வந்தவர்களுக்கும் நூல் களை வாசித்து தங்கள் பொது அறிவை பெருக்கிக் கொள்ளும் வாய்ப்பை இழக்கச் செய்துள்ளது.
சுமார் 60 ஆண்டுகளுக்கு முன்னர் ஒரு மாணவருக்கு ஒரு குறிப் பிட்ட தொனிப் பொருளில் கட்டுரை ஒன்றை எழுதச் சொன்னால், அவர் தங்கள் நூலகத்தில் உள்ள பல்வேறு நூல்களைப் புரட்டிப் பார்த்து அதில் உள்ள தகவல்களைக் கிரகித்துக்கொண்டு அக் கட்டுரைகளை எழுதுவதில் திறமை மிக்கவராக இருந்தார்கள்.
ஆனால் இன்று தகவல் தொழில்நுட்பத் துறையின் வளர்ச்சி நம் நாட் டின் இளம் சந்ததியினரின் சிந்திக்கும் திறனை சீர்குலைத்துவிட் டது என்பதை நாம் வேதனையுடன் ஏற்றுக்கொள்ள வேண்டி இருக்கின்றது. இன்று நம் நாட்டு இளைஞர் யுவதிகளை சுயமாகச் சிந்தித்து இலக்கிய மற்றும் கற்பனைப் படைப்புக்களை உரு வாக்கும் திறமையையும் இந்த தகவல் தொழில்நுட்பத் துறையின் வளர்ச்சி பெருமளவில் பாதிக்கச் செய்துள்ளது.
இன்றும் சுயமாக இலக்கிய மற்றும் கற்பனைப் படைப்புக்களை உரு வாக்கும் திறமைமிக்க எழுத்தாளர்கள் இருந்தாலும், தங்களை எழுத்தாளர்கள் என்று அறிமுகம் செய்துகொள்பவர்களில் பெரும் பாலானோர் இணையத் தளங்களில் இருந்து வரும் பல கட்டுரை களை ஒன்றிணைத்து அவற்றை தங்களின் படைப்பாக வெளி யிட்டு வருகிறார்கள். இவ்விதம் செய்பவர்கள் தங்களை மட்டு மல்ல மற்றவர்களையும் ஏமாற்றி தங்களின் சுயமாகச் சிந்திக்கும் திறனை மழுங்கச் செய்கின்றார்கள்.
இத்தகைய சூழ்நிலையில் நம்நாட்டு மாணவர்களை கூடியவரையில் புத்தகங்களை வாசிக்கும் பழக்கத்தைக் கடைப்பிடிக்க செய்வது பெரியோர்களின் கடமையாகும். பாடசாலைகளில் இருந்தே இந்தப் புத்தகங்களைப் படிக்கும் பழக்கத்துக்கு மாணவர்களை உட்படுத்த வேண்டும்.
இவ்விதம் மாணவர்கள் மீண்டும் புத்தகம் வாசிக்கும் பழக்கத்தைக் கடைப்பிடித்தால் நம் நாட்டில் கல்வியறிவு துறையில் மறுமலர்ச்சி ஏற்படுவது திண்ணம்.
