முதலாளியால் அடித்துக் கொல்லப்பட்ட சிறுவன்


மூன்று வருடங்களுக்கு முன்னர், ஏழே வயதான மொய்ன் கான் தனது பெற்றோரைக் கட்டியணைத்து விருப்பமே இல்லாமல் பீகாரிலிருந்து ரயில் ஏறினான். சரியாக 3 வருடங்களின் பின், மண்ணிலே புதைக் கப்பட்ட பத்தே வயதான தம் பிள்ளையைக் காண பெற்றோரும் அதே ரயிலில் ஏறி யிருக்கின்றனர். 
மொயினின் பெற்றோர் மிகவும் வறிய வர்கள், டில்லியில் உள்ள உறவினர் ஒருவர் தனது தொழிற்சாலையில் வேலை செய்ய மொயினை அனுப்புமாறு கேட்டார். 
பெற்றோருக்கும் மறுப்பதற்கு எந்த ஒரு காரணங்களும் இருக்கவில்லை. ஆனாலும் தற்போது அதே உறவினர் தான், சிறுவன் மொயினைக் கொலை செய்ததாகக் குற்றம் சாட்டப்பட்டிருக்கிறார்.
டில்லியின் தென் மேற்குப் பகுதியில் இரண்டு அறைகள் கொண்ட இனிப்புக் கடையிலேயே மொயின் வேலை பார்த்து வந்தான். தினமும் 15 மணித்தியாலங்கள் வேலை செய்யும் மொயினுக்கு கூலியாக உணவு வழங்கப்பட்டது. 
மிகவும் கொடூர மனிதரான அந்த உறவினர் கலிமுதீன், கடந்த சனியன்று அவனைப் பல தட வைகள் அடித்துள்ளார். மொயினின் தலையை முதலாளி சுவரிலே அடித்ததாக அந்தக் கடையிலே வேலை செய்யும் இன்னொரு சிறுவன் தெரிவித்தான். 
மொயின் எப்படி இறந்தான் என்பது பற்றி இன்னும் தெளிவாகவில்லை. 20 பேர் சிறுவனின் உடலைப் புதைப்பதற்காகக் கொண்டு சென்றனர். அப்போது மைய வாடியை நிர்வகிக்கும் முஸ்லிம்கள் குழு வின் தலைவர் அலாமுக்கு சிறிய சந் தேகம் ஒன்று ஏற்பட்டது. உடனே சிறுவனின் உடலைப் பரிசோதிக்க முடிவெடுத்தார். உடலிலே அடிபட்ட காயங்கள் காணப் பட்டன. சிறிது நேரத்தில் உடலைத் தூக்கிச்சென்றோரில் பலர் மாயமாயினர். 
உடனே பொலிசாருக்கு தகவலை வழங் கினர் அலாம். கலிமுதீனும் தலை மறைவாகியுள்ளார். மொயினின் பெற் றோருக்குத் தகவலை வழங்கிய பொலி ஸார் மேலதிக விசாரணை களைத் தொடர்கின்றனர். மொயின் கொல்லப்பட்ட கடை அமைந்திருக்கும் வீதியிலே பல இனிப்புக்கடைகள் காணப்படுவதாகவும் அங்கு பல குழந்தைத் தொழிலாளர்கள் வேலை செய்வதாகவும் பொலிஸார் தெரிவிக்கின்றனர்.
பொலிஸார், சமூக ஆர்வலர்களும் நடாத்தும் சோதனைகளின் போது இத்தகைய பல குழந்தைத் தொழிலாளர்கள் விடுவிக்கப்பட்டு வீடுகளுக்கு அனுப்பப் படுகின்றனர். ஆனால் வறுமை மிகுந்த குடும்பச்சூழல் அவர்களை தொழிலுக்காக மீண்டும் நகரங்களுக்கு அனுப்பி விடுகிறது.
