அமைச்சர் சிதம்பரம் மனைவி - மகன் மீது புகார்:நில அபகரிப்பு வழக்கில் சிக்குகின்றனர்


மத்திய அமைச்சர் ப. சிதம்பரம் மனைவி மற்றும் அவரது மகன் ஆகிய இருவர் மீது நில அபகரிப்பு புகார் சென்னை பொலிஸில் அளிக்கப்பட்டுள்ளது. இதனையடுத்து விசாரணையின் அடிப்படையில் அடுத்தகட்ட நடவடிக்கை இருக்கும்என சென்னை பொலிஸ் வட்டாரம் தெரிவிக்கிறது.
மத்திய நிதி அமைச்சர் ப. சிதம்பரம் மீது புகார் மீது புகார் வந்தாலும் அனைத்திலும் லாவகரமாக தடுக்கத் தவறினார் என்ற குற்றத்திற்கு அவரையும் வழக்கில் சேர்க்க வேண்டும் என சு. சாமி நீதிமன்றம் நாடினார். இருவரும் சந்தித்தனர் என்பதற்காக சிதம்பரத்தை வழக்கில் சேர்க்க முடியாது என மனுவை தள்ளுபடி செய்து விட்டது. மேலும் இவர் தேர்தலில் வெற்றி பெற்றது செல்லாது என அறிவிக்க கோரும் மனுவும் நிலுவையில் இருந்து வருகிறது.
இந்நிலையில் சிதம்பரத்தின் மனைவி நளினி சிதம்பரம், மகன் கார்த்தி சிதம்பரம் ஆகிய இருவர் மீது நில அபகரிப்பு மற்றும் மோசடி புகார் தெரிவிக்கப்பட்டுள்ளது. நளினியை பொறுத்தவரை சென்னையில் பிரபல சட்டத்தரணி ஆவார். எந்தவொரு வழக்கையும் வெற்றிகரமாக வாதாடும் திறன் படைத்தவர். இவருக்கு திறமையான சட்டத்தரணி என்ற பெயரும் உண்டு. இவர் நில அபகரிப்பு வழக்கில் சிக்கியிருக்கிறார். இதில் அவரது மகன் கார்த்தி சிதம்பரம் பெயரும் சேர்க்கப்பட்டுள்ளது. 
மகன் கார்த்தி மீது ஸ்பெக்ட்ரம் ஏர்செல் நிறுவனத்திற்கு வழங்குவதில் கால தாமதம் ஏற்படுத்த இவர் காரணமாக இருந்தார் என்ற குற்றச்சாட்டும் உள்ளது. இந்நிலையில் நில அபகரிப்பு புகார் சிதம்பரம் குடும்பத்தினருக்கு சிக்கலை ஏற்படுத்தும்.
