கொழும்பு மாநகர அதிகார சபை நவீனமயமாக்கும் பணிகளை நிறைவேற்றும்

கொழும்பு பாரிய நகர அபிவிருத்தி அதிகார சபை ஒன்று விரைவில் ஏற்படுத்தப்படும் என்று ஜனாதிபதி மஹிந்த ராஜபக்ஷ அவர்கள் சில தினங்களுக்கு முன்னர் பத்திரி கைகளின் பிரதம ஆசிரியர்களையும், இலத்திரனியல் ஊடகங் களின் செய்திப் பிரிவு பொறுப்பாளர்களையும் சந்தித்து நடத்திய உரையாடல்களின்போது தெரிவித்தார்.
கொழும்பு மாநகர சபையின் நிர்வாகத்தை ஐக்கிய தேசிய கட்சி கைப் பற்றினாலும், அரசாங்க கட்சி வெற்றிபெற்றாலும், தோல்வியடைந் தாலும் அதைப்பற்றி சிறிதேனும் பொருட்படுத்தாமல், கொழும்பு மாநகரத்தை அபிவிருத்தி செய்யும் அரசாங்கத்தின் பாரிய திட்டத் தின் கீழ் தொடர்ந்தும் தங்குதடையின்றி அரசாங்கம் நடைமுறைப் படுத்துவதில் எவ்வித மாற்றமும் இருக்காது என்றும் ஜனாதிபதி அறிவித்தார்.
தற்போது கொழும்பு மாநகரில் அதிகாரத்தை கைப்பற்றியுள்ள ஐக்கிய தேசிய கட்சி நிர்வாகம் அரசாங்கத்தின் உதவியைக் கேட்டால் நாம் நிச்சயம் அதற்கு உதவி செய்வோம் என்றும், அவர்கள் தனித்து செயற்பட விரும்பினால், அதற்கும் இடமளிப்போம். ஆயினும், கொழும்பை நவீன நகரமாக்கும் திட்டத்தை அரசாங்கம் தொடர்ந் தும் நடைமுறைப்படுத்தும் என்று ஜனாதிபதி மஹிந்த ராஜபக்ஷ திட்டவட்டமாக அறிவித்துள்ளார்.
கொழும்பு மாநகரத்தின் மேயர் பதவியை ஏற்றுக்கொண்டுள்ள ஏ. ஜே. எம். முஸம்மில் அவர்கள் கடந்த வெள்ளிக்கிழமை பாதுகாப்புச் செயலாளருடன் தொலைபேசியில் தொடர்புகொண்டு, கொழும்பு மாநகர சபையின் அபிவிருத்தி பணிகளுக்கு தாம் பாதுகாப்பு செயலாளருடன் ஒன்றிணைந்து செயற்பட தயாராக இருக்கிறேன் என்று அறிவித்து இருப்பது உண்மையிலேயே மகிழ்ச்சிக்குரிய விடயமாகும்.
ஜனாதிபதி அவர்கள் முன்னர் அறிவித்தது போன்று, எந்தவொரு உள்ளூராட்சி மன்றமும் அரசாங்கத்தின் உதவியும் அனுசரணை யுமின்றி தனித்து இயங்கி தமது பிரதேச மக்களுக்கு சிறந்த சேவையை அளிப்பது கடினமாக இருக்கும் என்பதை ஜனாப் முஸம்மில் உட்பட அனைவரும் புரிந்து கொண்டிருப்பதும் ஒரு நல்ல விஷயம்.
ஐக்கிய தேசிய கட்சியின் நிர்வாகத்தின் கீழுள்ள கொழும்பு மாநகர சபையையோ, ஏனைய உள்ளூராட்சி மன்றங்களின் அதிகாரத்தையோ பறித்து விடுவதற்கு அரசாங்கம் எடுத்த ஒரு நடவடிக்கையாக கொழும்பு பாரிய மாநகர அபிவிருத்தி அதிகார சபையை எவரும் கருதலாகாது. இந்த அதிகார சபை மேயர்கள் மற்றும் உதவி மேயர்கள், உள்ளூராட்சி மன்றங்களின் தலைவர்கள், உப தலை வர்களின் அதிகாரத்தை எவ்விதத்திலும் பறித்துவிடாது என்றும் ஜனாதிபதி அவர்கள் அறிவித்துள்ளார்.
இவ் அதிகார சபையின் அதிகாரம் கொழும்பு மாநகரம், ஸ்ரீ ஜெயவர் தனபுர கோட்டை, தெஹிவளை, கல்கிசை ஆகிய மாநகர சபை களும், கொலன்னாவ நகர சபையும், கொட்டிகாவத்தை முல்லேரி யாவ பிரதேச சபை ஆகியவற்றை உள்ளடக்கியிருக்கும்.
காழும்பு பாரிய நகர சபை பிரதேசத்தை அரசாங்கம் நவீனமயப் படுத்தி புதிய மேம்பாலங்களை அமைத்து, நெடுஞ்சாலைகளை நிர்மாணித்து சிதைந்து விழக்கூடிய நிலையில் இருக்கும் பாரிய கட்டிடங்களை தரைமட்டமாக்கி, புதிய கட்டிடங்களை அவ்விடங் களில் நிர்மாணித்தல் போன்ற பணிகளை நிறைவேற்றுவதற்கு நாம் மேலே குறிப்பிட்ட உள்ளூராட்சிமன்ற பிரதேசங்களில் அபிவிரு த்தி பணிகளை தங்குதடையின்றி ஒரு பாரிய திட்டத்தின் கீழ் சிறப்பாக நிறைவேற்றுவதற்கு இந்த அதிகார சபை அவசியமாகும்.
அதன் மூலமே கொழும்பு பாரிய மாநகரப் பிரதேசத்தை ஆசியாவின் ஒரு விந்தைக்குரிய நவீன நகரமாக மாற்றமுடியும் என்று அர சாங்கம் அசையாத நம்பிக்கை கொண்டிருக்கிறது. கடந்த இரண்டு ஆண்டு காலமாக பாதுகாப்பு அமைச்சின் செயலாளர் கோத்தாபய ராஜபக்ஷ அவர்களின் தலைமையில் கொழும்பை நவீனமயமாக் கும் திட்டத்தை மேலும் சிறப்பாக தொடர்ந்தும் செயற்படுத்து வதற்கு இந்த அதிகார சபை பேருதவியாக அமையும் என்று எதிர்பார்க்கப்படுகின்றது.
கொழும்பு மாநகரில் உள்ள சேரி வீடுகளில் வாழும் ஏழை மக்களை நல்ல வசதியான மாடிவீடுகளை கொழும்பு மாநகரத்திற்குள்ளேயே அமைத்து அவற்றில் அந்த மக்களை மீள்குடியமர்த்திய பின்னர் அந்த சேரிவீடுகளை தரைமட்டமாக்கும் திட்டங்களையும் சிறப் பாக நிறைவேற்றுவதற்கு இந்த அதிகார சபை பேருதவியாக அமையும்.
அரசாங்கம் சமீபத்திய உள்ளூராட்சிமன்ற தேர்தல் பிரசாரத்தின்போது, 500 மில்லியன் ரூபாவை செலவிட்டு கொழும்பில் 35 ஆயிரம் மாடி வீடுகளை அமைக்கும் திட்டத்தை நிறைவேற்றுவோம் என்று அளித்த வாக்குறுதியை நடைமுறைப்படுத்துவதற்கும் இந்த அதி கார சபை உதவியாக அமையும்.
சமீபத்தில் நடந்து முடிந்த உள்ளூராட்சிமன்ற தேர்தல்களில் ஜனாதி பதி அவர்களுக்கு கிராமங்களையும், நகரங்களையும் ஏககாலத்தில் அபிவிருத்தி செய்து அவற்றை நவீனமாயமாக்க வேண்டும் என்று மக்கள் அளித்த ஆணையை அரசாங்கம் நடைமுறைப்படுத்துவ தற்கு ஏற்கனவே, உரிய நடவடிக்கைகளை எடுத்துள்ளது. இதன் மூலம் அடுத்த இரண்டு, மூன்று வருடங்களில் இலங்கையின் சகல பிரதேசங்களும் நவீனமயமாகும் என்பது திண்ணம்.
