இயேசுவின் பணிவாழ்வும் 
திருச்சபையின் வழிகாட்டலும்


பணிவிடை பெறுவதற்கன்று புரிவதற்கே வந்தேன் என்றவர் இயேசு. இயேசு இவ்வுலகில் பணிபுரிந்தபோது பல சந்தர்ப்பங்களில் தன் இறை மாட்சியை வெளிப்படுத்தினார். கானாவூர் திருமணத்தில் நீரை திராட்சை இரசமாக மாற்றினார். 
முழு இரவு பாடுபட்டும் வலையில் மீன் அகப்படவில்லை. சீமோனிடம் படகை கடலிள் ஆழத்திற்கு தள்ளிக் கொண்டுபோய் வலைகள் வீசி பெருந்திரளான மீன்கள் பிடிக்கச் செய்தார். படகு மேல் அலைகள் எழ சாகப் போகிறோம் என்று அஞ்சிய சீடர்கள் தூங்கும் இயேசுவை எழுப்ப காற்றையும் கடலையும் கடிந்து அமைதி உண்டாக்கினார். 
ஐந்து அப்பம் இரு மீன்களை ஆசீர்வதித்த பெண்கள், சிறு பிள்ளைகள் நீங்கலாக ஐயாயிரம் ஆண்கள் வயிறார உண்ணச் செய்தார். கடல் மீது நடந்து சென்றார் ஏழு அப்பம் சில சிறு மீன்களை ஆசிர்வதித்து நான்காயிரம் ஆண்கள் உண்டு மகிழச் செய்தார். இயேசுவின் சாபம் அத்திமரம் பட்டுப் போகச் செய்தது. இரவு முழுவதும் மீன் பிடிக்க இயலாத சீடர்களை உயிர்த்த இயேசு படகின் வலப் பக்கம் வலை வீசச் செய்து மிகுதியான மீன்களைப் பிடிக்கச் செய்தார்.
இயேசுவில் விசுவாசம் கொண்ட ஏராளமான மக்கள் இறையாட்சியைக் கண்டனர். சாகும் தறுவாயிலிருந்த அரச அலுவலர் மகனை நலமாக்கினார். கர்பர் நா கூடம் செபக் கூடத்தில் தீய ஆவி பிடித்தவரை குணமாக்கினார். தொழு நோயாளர் பிணி நீங்கச் செய்தார். நூற்றுவர் தலைவர் மகனை சுகமாக்கினார். 
பேதுருவின் மாமியார் நலமடையச் செய்தார். அன்று மாலை பலருக்கு அற்புத சுகமளித்தார். கலிலேயாப் பகுதியில் செப கூடங்களில் போதித்துக் கொண்டே பிணி வாதையால் அவதியுற்றோர் நோயுள்ளோர் மதி மயங்கியோர் முடக்குவாதமுற்றோர் அனைவரையும் குணப்படுத்தினார். பெத்சாயிதா குளத்தருகே முப்பத்தெட்டு ஆண்டுகளாக உடல் நலமற்றிருந்தவர் மேல் பரிவிரக்கம் கொண்டு குணமளித்தார். கைகூம்பியவரை ஓய்வு நாளில் நலமாக்கினார். நயீன் ஊர் கைப் பெண் மகன் உயிர் பெற்றெழச் செய்தார். 
பேய் பிடித்து பார்வையிழந்து பேச்சற்றவரை குணமாக்கினார். கெரசேனர பகுதியில் பேய் பிடித்தவரை குணமாக்கினார். பன்னிரண்டு ஆண்டுகள் அவதியுற்ற பெண்ணுக்கு அற்புத குணமளித்தார். செபக் கூடத் தலைவன் யாயீரின் மகளை உயிர் பெற்றெழச் செய்தார். குருடர், பார்வையடைந்தனர். ஊமையர் பேசினர் கெளசரேத் பகுதியில் எல்லா நோயாளிகளையும் குணமாக்கினார். கானளியப் பெண்ணின் மகள் பிணி நீங்கச் செயதார். 
பெத்சாய்தாவில் பார்வையற்ற ஒருவரை நலமாக்கினார். பேய் பிடித்து பேச்சிழந்த சிறுவனை குணமாக்கினார். பத்து தொழு நோயாளிகளை குணமாக்கினார். பிறவிக் குருடர் பார்வை பெற செய்தார். பதினெட்டு ஆண்டுகளாக தீய ஆவி பிடித்து அலக்கழிக்கப்பட்டு உடல் ஊனமுற்ற பெண்ணை ஓய்வு நாளில் குணமாக்கினார் நீர்க்சோவை நோயாளி ஓய்வு நாளில் நலம் பெறச் செய்தார். 
லாசரை உயிர் பெற்றெழச் செய்தார். எரிக்கோ அருகில் பார்வையற்றோரை பார்வைபெறச் செய்தார். தலைமைக் குரு பணியாளரின் துண்டிக்கப்பட்ட காதை தொட்டு அற்புத சுகமளித்தார். இயேசுவின் மேலுடையின் ஓரத்தைத் தொட்டு நன்மையடைந்தவர் பலர். 
கேட்கச் செவியுள்ளோர் கேட்கட்டும். ஞானமுள்ளோர் விண்ணரசின் இரகசியங்களை புரிந்துகொள்ளட்டும். உள்ளவருக்கு கொடுக்கப்படும். அவர் நிறைவாகப் பெறுவர். மாறாக இல்லாதவரிடமிருந்து உள்ளதும் எடுக்கப்படும் என்று ஏராளமான உவமைகளை இயேசு நமக்கு அருளினார்.
இயேசு பாவிகளை மீட்க வந்தார். நோயற்றவருக்கே மருத்துவர் தேவை. இயேசு நம்மோடு இருக்கும்வரை துக்கமில்லை. பேரின்பம் தான் இதை விளக்க மணமகன் மணவிருந்தினர் உவமை. இயேசுவின் போதகங்களையும் பழைய நியம முறைகளையும் ஒன்று சேர்த்தல் கூடாது என்பதற்கு பழைய துணியில் புதிய துணி ஒட்டுப்போடுவது பழைய தோற்பையில் புதிய திராட்சை மதுவை ஊற்றி வைப்பது என்ற உவமை. 
அதிக மன்னிப்பு பெறுவோர் அதிக அன்பு செலுத்துவர் என்பதை உணர்த்த இரு கடன்காரர்கள் உவமை. நற் செய்தியை ஏற்று அதன் படி வாழ விதைப்பவர் உவமை. விசுவாசம் எவ்வாறு வளர்ச்சி பெறுகிறது என்பதற்கு முளைத்து தானாக வளரும் விதை உவமை. 
இறுதியில் நல்லவர் தீயவர் பிரிப்பதை விளக்க வயலில் தோன்றிய களைகள் உவமை இறையரசைப் புரிந்துகொள்ள கடுகு விதை, புளிப்பு மாவு, புதையல், முத்து வலை வீட்டு உரிமையாளரின் கருவூலம் போன்ற உவமைகள் அடுத்திருப்பவர்கள் மேல் அன்பு இரக்கம் கொள்ள வேண்டும் என்பதற்கு நல்ல சமாரித்தன் உவமை, தொல்லை தாங்காமல் மன்றாட்டுக்கு கடவுள் செவி சாய்ப்பார் என்பதை விளக்க நள்ளிரவில் வந்த நண்பர் உவமை. 
கடவுளின் பண்புகளால் நாம் நிறையுள்ளவர்களாக மாறவில்லை யெனில் வர இருக்கும் பேராபத்து பற்றி உணர்த்த திரும்பி வரும் தீய ஆவி உவமை. உடமைகளும் அவைகளைப் பாதுகாப்பதும் அழிவுக்கே என்பதை விளக்க அறிவற்ற செல்வம் உவமை. 
இவ்வாறு புதிய ஏற்பாடு முழுவதும் விரவிக் கிடக்கும் மானிட மகன் இயேசுவின் இறையாட்சிப் பணிகள் ஏராளம். இவ்வுலகில் தனது பணியைத் தொடர ஏழை எளிய கல்வியறிவில்லாத மீனவர்களை தேர்ந்து மனிதர்களை பிடிப்பவராக ஆக்கினார். 
கடவுள் நிலையிலிருந்து மனித நிலைக்கு தம்மை மாற்றிக்கொண்டு பயிற்சி அளித்து உலகிற்கு ஒளியாகவும் உப்பாகவும் மானிட மகன் இயேசு தம் பணிவாழ்வை வழங்கினார். அவரது இறையாட்சிப் பணியை தொடரும் திருச் சபையோடு நாமும் ஒன்றிணைவோம்.

