சீரற்ற காலநிலையால் பொது மக்களை அவதானமாக இருக்குமாறு வேண்டுகோள்


தற்போது நாட்டில் நிலவும் மழையுடன் கூடிய காலநிலை காரணமாக நாட்டின் பல பாகங்களிலும் இடியுடன்கூடிய மழை பெய்யுமென காலநிலை அவதான நிலையத்தின் அதிகாரி வீரகேசரி இணையத்தளத்திற்கு தெரிவித்துள்ளார்.
இது குறித்து அவர் மேலும் தெரிவிக்கையில்,
மழைகாலம் ஆரம்பித்துள்ளதால் நாட்டின் பல பாகங்களிலும் இடியுடன் கூடிய மழை பெய்யும். குறிப்பாக நாளை காலை வேளையில் கிழக்கின் கரையோரப்பகுதிகளில் இடியுடன் கூடியமழை பெய்யும் அதேவேளை, பலத்த காற்றும் வீசக்கூடுமெனத் தெரிவித்தார்.
இதேவேளை, மழைகால அனர்த்தங்களினால் நாளொன்றுக்கு சராசரியாக ஒருவர் இறப்பதாகவும் எனவே, இக் காலங்களில் பொதுமக்கள் இலத்திரனியல் உபகரணங்களை பாவிப்பதில் அவதானமாக இருக்குமாறு கேட்டுக்கொள்ளப்படுகின்றனர்.

