பல்கலைக்கழக மாணவர்கள் மீதான தாக்குதல்: யாழ். பஸ் நிலையம் முன்பாக ஆர்ப்பாட்டம்


யாழ். பல்கலைக்கழக மாணவர்கள் படையினரால் தாக்கப்பட்டதைக் கண்டித்தும் கைது செய்யப்பட்ட மாணவர்களை விடுதலை செய்யக்கோரியும் தமிழ்த் தேசிய கூட்டமைப்பு ஏற்பாடு செய்துள்ள ஆர்ப்பாட்டம் யாழ். பஸ் நிலையத்துக்கு முன்னால் இன்று முற்பகல் 11 மணியளவில் ஆரம்பமானது.
இவ்வார்ப்பாட்டத்தில் தமிழ்த்தேசியக் கூட்டமைப்பின் பாராளுமன்ற உறுப்பினர்களான மாவை சேனாதிராஜா, சுரேஷ் பிரேமச்சந்திரன், எஸ். ஸ்ரீதரன், ஈ. சரவணபவன், தமிழ் தேசிய மக்கள் முன்னணியின் தலைவர் கஜேந்திரகுமார் பொன்னம்பலம் மற்றும் இளைஞர் அணியினர் உட்பட 500 இற்கும் மேற்பட்டோர் கலந்து கொண்டுள்ளனர்.
'தமிழ் மக்களை கொலை செய்யாதே", 'இனவாத ஒடுக்குமுறையை நிறுத்து", 'கைது செய்த மாணவர்களை விடுதலை செய்", 'அராஜகங்கள் வேண்டாம்" போன்ற பதாகைகளை ஏந்தியவண்ணம் ஆர்ப்பாட்டத்தில் ஈடுபட்டுள்ளனர்.
இதேவேளை, ஆர்ப்பாட்டத்திற்கு பொலிஸ் பாதுகாப்பு போடப்பட்டுள்ளதாக எமது செய்தியாளர் தெரிவிக்கிறார்.

