கறுப்பு பணத்தை மீட்க 
உயர்மட்டக் குழு நியமனம்


உயர் நீதிமன்றத்தில் மத்திய அரசு தகவல்
கறுப்பு பண விசாரணையை கண்காணிக் கவும், பணத்தை மீட்டு கொண்டுவரவும் உயர்மட்டக் குழு அமைக்கப்பட்டு இருப் பதாக உயர் நீதிமன்றத்தில் மத்திய அரசு கூறியுள்ளது.
வெளிநாட்டு வங்கிகளில் இந்தியர்கள் பதுக்கி வைத்துள்ள கறுப்பு பணத்தை மீட்டுக் கொண்டுவர மத்திய அரசுக்கு உத்தரவிடக்கோரி, மூத்த சட்டத்தரணி ராம்ஜெத்மலானி உள்ளிட்டோர் உயர் நீதிமன்றத்தில் வழக்கு தொடர்ந்துள்ளனர். இவ்வழக்கு நீதிபதிகள் பி. சுதர்சன் ரெட்டி, எஸ். எஸ். நிஜ்ஜார் ஆகியோர் அடங்கிய பெஞ்ச் முன்பு விசாரிக்கப்பட்டு வருகிறது.
கடந்த 21ந் திகதி நடைபெற்ற விசா ரணையின் போது கறுப்பு பண விசா ரணையை கண்காணிக்க ஓய்வுபெற்ற நீதிபதி தலைமையில் சிறப்பு விசாரணைக் குழு அமைக்கலாம் என்று நீதிபதிகள் யோசனை தெரிவித்து இருந்தனர். அதற்கு மத்திய அரசின் பதிலையும் கேட்டனர்.
இந்நிலையில் நேற்று முன்தினம் இவ்வழக்கு மீண்டும் விசாரணைக்கு வந்தபோது, மத்திய அரசின் சார்பில் ஆஜரான சொலிசிட்டர் ஜெனரல் கோபால் சுப்பிரமணியம், புதிய தகவலை வெளியிட்டார்.
கறுப்பு பண வழக்கு விசாரணையை கண்காணிக்கவும், கறுப்பு பணத்தை மீட்டு கொண்டுவருவதற்கான நடவடிக்கை களை எடுக்கவும் உயர் அதிகாரம் கொண்ட குழுவை மத்திய அரசு அமைத்து இருப்ப தாக அவர் கூறினார்.
கறுப்பு பண விவகாரத்தின் பல்வேறு அம்சங்கள் பற்றி வெவ்வேறு விசாரணை அமைப்புகள் விசாரணை நடத்தும் ஹசன் அலியை மட்டும் குறிவைத்து இந்த விசாரணை நடக்காது. 
கறுப்பு பணம் சம்பந்தப்பட்ட 36 வழக்குகளை மத்திய அரசு விசாரித்து வருகிறது. 26 நாடுகளுடன் ஒப்பந்தம் செய்து கொண்டுள்ளது. இதன்படி சம்பந்தப்பட்ட நாட்டு வங்கி களில் உள்ள இந்தியர்களின் கறுப்பு பணத்தை மத்திய அரசு பறிமுதல் செய்ய முடியும் என அவர் கூறினார்.
