சாமிமலையில் குளவி கொட்டுக்கு இலக்காகி தொழிலாளி பலி


அட்டன், சாமிமலை ஓல்டன் தோட்டத்தில் குளவிக் கொட்டுக்கு இலக்காகி 60 வயது ஆணொருவர் உயிரிழந்த சம்பவமொன்று இன்று புதன்கிழமை இடம் பெற்றுள்ளது.
ஓல்டன் தோட்டத்தைச் சேர்ந்த தாண்டவம் செல்லத்துரை என்பவரே உயிரிழந்தவராவார். இன்று காலை 10 மணியளவில் தோட்டத்துக்கு அருகிலுள்ள காட்டுக்கு விறகு சேகரிப்பதற்குச் சென்ற இவரை குளவிகள் சூழ்ந்து தாக்கியுள்ளன. 
இதனைத் தொடர்ந்து இந்தச்சம்பவத்தைக் கேள்விப்பட்ட தோட்ட மக்கள் உடனடியாக இவரை மஸ்கெலியா மாவட்ட வைத்தியசாலைக்குக் கொண்டு செல்லும் போது வழியிலேயே உயிரிழந்துள்ளார். 
இதனைத் தொடர்ந்து உயிரிழந்தவரின் சடலம் தற்போது மஸ்கெலியா மாவட்ட வைத்தியசாலையின் பிரேத அறையில் வைக்கப்பட்டுள்ளது. இந்தச் சம்பவம் தொடர்பாக மஸ்கெலியா பொலிஸார் விசாரணைகளில் ஈடுபட்டு வருகின்றனர்.

