‘பூஜ்ஜியத்தின்’ மதிப்பு!


காங்கிரஸ் தலைவர் சத்தியமூர்த்தி ஒரு கூட்டத்தில் பேசிக் கொண்டிருந்தார்.
சத்தியமூர்த்தியின் பேச்சைக் கேட்டுக்கொண்டிருந்த, அவரைப் பிடிக்காத ஒருவர் எழுந்து, “உங்களைப் போன்ற வாய்வீச்சுப் பேர்வழிகளால் நாட்டுக்கோ, கட்சிக்கோ, ஒரு பயனும் இல்லை. 
அதிகம் பேசாத காந்தியடிகள் தான் தேசத்தின் ஜீவனாக இருக்கிறார். அவர், ஒன்று என்ற எண்ணாக இருக்கிறார் என்றால், உங்களைப் போன்றவர்கள் வெறும் பூஜ்ஜியமாகத் தான் இருக்கிaர்கள்” என்று சாடினார்.
சத்தியமூர்த்தி அதற்கு நிதானமாக அமைதியான குரலில் பதிலளித்தார்.
அன்பர் சொல்வதைப் போன்று என்னைப் போன்றவர்கள் பூஜ்ஜியங்கள் தான். ஆனால் ஒன்று என்ற காந்தியின் பக்கத்திலே அமைந்திருக்கிற பூஜ்ஜியங்கள், ஒன்று என்ற எண்ணுக்குப் பக்கத்தில் அமையும் ஒவ்வொரு பூஜ்ஜியத்துக்கும் பெரிய மதிப்பு உண்டு என்பது அவருக்குத் தெரியாது போலும் என்றார் எதிர்ப்பாளர் அப்புறம் வாயே திறக்கவில்லை.
