கவிதை தொகுப்பு நூல் அறிமுக விழா


புசல்லாவை தினகரன் நிருபர் 
இறம்பொடை வெதமுல்லையைச் சேர்ந்த கந்தையா கணேசமூர்த்தி எழுதிய “தழலாடி வீதி” என்ற கவிதைத் தொகுப்பு நூல் அறிமுக விழா நாளை 13ம் திகதி இறம்பொடை தொண்டமான் கலாசார நிலைய அரங்கில் காலை 10.00 மணிக்கு இடம்பெறும்.
கவிஞரும், கல்வி அமைச்சின், ஆசிரியர் கல்வி நிர்வாகப் பணிப்பாள ருமான சு.முரளிதரன் தலைமையில் இடம்பெறும் நூல் அறிமுக விழாவில் பிரதம அதிதியாக மத்திய மாகாண இந்து கலாசார தமிழ் கல்வி அமைச்சர் திருமதி அனுஷியா சிவராஜா கலந்து கொள்ளவுள்ளார். 
இந்நிகழ்வில் சிறப்பு அதிதிகளாக மத்திய மாகாண மேலதிக கல்விப் பணிப்பாளர் பீ.எஸ். சதீஸ் கொத்மலை கல்வி வலய கல்விப் பணிப்பாளர் திருமதி கமலா ரட்ணாயக்க மேலதிக கல்விப் பணிப்பாளர் பீ. ஸ்ரீதரன் ஆகியோர் கலந்து கொள்ளவுள்ளனர்.
“தழலாடி வீதி” கவிதை நூலுக்கான ஆய்வுரையை பேராதனைப் பல்கலைக்கழக தமிழ்த் துறைத் தலைவர் துரைமனோகரன் நிகழ்த்துகிறார்.
கண்டி தமிழ்ச் சங்கத்தின் செயலாளர் இரா. அ. இராமன், எழுத்தாளர் தி. ஞானசேகரன் ஆகியோர் வாழ்த்துரையை நிகழ்த்தவுள்ளனர். (ஐ-ஞ)
