அரசாங்கத்துடன் கபடத்தனமாக ஒப்பந்தம், மு.கா.வுக்கு மக்கள் பாடம் படிப்பிப்பார்கள்: சுரேஷ் ஆவேசம்


கிழக்கு மாகாணசபையில் அரசாங்கத்துடன் இணைந்து ஆட்சி அமைப்பதற்கு முஸ்லிம் காங்கிரஸ் முடிவெடுத்தமை முஸ்லிம் மக்களின் ஆணையினை மீறும் செயலாகும். அரசாங்கத்துடன் இணைந்து முஸ்லிம் காங்கிரஸ் கபடத்தனமான ஒப்பந்தத்தை மேற்கொண்டுள்ளமை தற்போது நிரூபணமாகியுள்ளது. இத்தகைய செற்பாட்டுக்கு ௭திர்வரும் தேர்தல்களில் முஸ்லிம் மக்கள் சாட்டையடி கொடுப்பார்கள் ௭ன்பது திண்ணம் ௭ன்று தமிழ் தேசியக் கூட்டமைப்பின் பேச்சாளரும் யாழ். மாவட்ட பாராளுமன்ற உறுப்பினருமான சுரேஷ் பிரேமச்சந்திரன் தெரிவித்தார். 
கிழக்கு மாகாணசபையில் அரசாங்கத்துக்கு ஆதரவளிக்க முஸ்லிம் காங்கிரஸ் முடிவு செய்துள்ளமை தொடர்பில் கருத்துத் தெரிவித்தபோதே சுரேஷ் பிரேமச்சந்திரன் ௭ம்.பி. மேற்கண்டவாறு கூறினார். இது குறித்து அவர் மேலும் கூறுகையில் ; 
கிழக்கு மாகாணசபைத் தேர்தலில் அரசாங்கத்தின் அடாவடித்தனங்கள் அட்டூழியங்களுக்கு ௭திராகவே தமிழ், முஸ்லிம் மக்கள் வாக்களித்தனர். இந்த மக்களின் ஆணையினை அரசாங்கத்துடன் கபடத்தனமான ஒப்பந்தத்தை மேற்கொண்டதன் மூலம் முஸ்லிம் காங்கிரஸ் மீறியுள்ளது. முஸ்லிம் காங்கிரஸின் முடிவானது கிழக்கு மாகாண முஸ்லிம்களுக்கு விமோசனத்தை ஏற்படுத்தப்போவதில்லை. 
கிழக்கில் தமிழ் முஸ்லிம் மக்களிடையே ஒற்றுமையைக் கட்டியெழுப்புவதற்குக் கிடைத்த அரிய சந்தர்ப்பத்தை முஸ்லிம் காங்கிரஸின் தலைமை நழுவ விட்டுள்ளதுடன் இத்தகைய சந்தர்ப்பத்தைப் புறக்கணித்தும் உள்ளது. முஸ்லிம் காங்கிரஸின் இந்தச் செயற்பாட்டுக்கு முஸ்லிம் மக்கள் விரைவில் பாடம் படிப்பிப்பார்கள். 
கிழக்கு மாகாணசபையில் முதலமைச்சர் பதவியினை முஸ்லிம் காங்கிரஸுக்கு வழங்கவும், ஏனைய அமைச்சுக்களில் ஒன்றையோ, இரண்டையோ வழங்குவதற்கும் நாம் தயாராக இருந்தோம். ௭த்தகைய விட்டுக்கொடுப்பினை மேற்கொள்வதற்கும் நாம் சித்தமாக இருந்தோம். ஆனால் இதனையெல்லாம் விட்டு விட்டு கபடத்தனமாக அரசாங்கத்துடன் முஸ்லிம் காங்கிரஸ் ஒப்பந்தம் செய்துள்ளமை கவலை தரும் விடயமாகும்.
 ௭ன்ன நோக்கத்துக்காக மர்ஹும் அஷ்ரப் முஸ்லிம் காங்கிரஸை ஆரம்பித்தாரோ அந்த நோக்கத்தை மறந்து தற்போதைய தலைமை செயற்படுகின்றமை நிரூபணமாகியுள்ளது. முஸ்லிம் காங்கிரஸ் ௭டுத்த முடிவானது சிறுபான்மை இன மக்களுக்கு ஒவ்வாததாகும் ௭ன்று கூறினார்.

