மக்களுக்கு போ&#39;hக்குணவானமீனின் உற்பத்தி அதிகரிக்கப்படுகிறது


2013ம் ஆண்டில் 5 இலட்சத்து 70 ஆயிரம் மெற்றிக் தொன் கடல் மீன் பிடிக்கப்படுமென்று கடற்றொ ழில் நீர்வள அபிவிருத்தி துறை அமைச்சர் டாக்டர் ராஜித சேனாரத்ன நம்பிக்கை தெரிவித்துள்ளார். அமைச்சு இப்போது மேற்கொண்டு வரும் மீன்பிடித்துறையின் துரித அபி விருத்தி திட்டத்தின் மூலமே மீன் உற்பத்தி இந்தளவிற்கு அதி கரிக்கப்படுமென்று எதிர்பார்க்கப்படுகிறது.
2013ம் ஆண்டில் இலங்கையில் ஒரு வருடத்திற்கு ஒரு மனிதன் 21 கிலோகிராம் மீனை உணவாக பெற்றுக் கொள்வதற்கு இந்த அதி கரித்த மீன் உற்பத்தி வகை செய்யுமென்று நம்பப்படுகிறது. தற் போது ஒரு தனிநபர் எங்கள் நாட்டில் வருடமொன்றுக்கு 13 கிலோ கிராம் மீன் உணவையே உட்கொள்கிறார். இந்த எண்ணிக்கையை விட 2013ம் ஆண்டில் 60 சதவீதம் அதிகரிக்குமென்று அறிவிக் கப்படுகிறது.
எங்கள் நாட்டு மக்கள் சுகதேகிகளாக வாழ்வதற்கு புரதச் சத்துடைய மீன் உணவு அவசியமாகும். இன்று மீனின் விலை பல மடங்கு அதிகரித்திருப்பதனால் சாதாரண ஏழைக் குடும்பங்களைச் சேர்ந்த வர்கள் மீனை உணவாக உட்கொள்வது பற்றி சிந்தித்துக் கூட பார்க்க முடியாதிருக்கின்றது. மிகவும் குறைந்த மீன் இனமான சாளை மீன் கூட ஒரு கிலோ 150 ரூபா முதல் 200 ரூபா வரை விலை போகின்றது.
மீன்பிடித் துறைமுகங்கள் உள்ள பிரதேசத்தில் மாத்திரம் மீனின் விலை ஓரளவு கணிசமாக இருக்கின்றது. சுமார் 200 ரூபாவுக்கு ஒரு கிலோ சாளை மீன் அவ்விடங்களில் 80 முதல் 90 ரூபா வுக்கு வாங்கக்கூடியதாக இருக்கின்றது. ஆயினும் சியர் பிஸ் என்று ஆங்கிலத்திலும் தோறா என்று சிங்களத்திலும் அழைக் கப்படும் அறக்குளா ஒரு கிலோ, மீன் பிடித் துறைமுகங்களில் 1000 ரூபா வரையில் விலை போனாலும் மற்ற இடங்களில் 1800 முதல் 2000 ரூபா வரை விலை போகின்றது.
இத்தகைய மக்கள் விரும்பி உண்ணும் சுவையான மீனினங்களை கூடுதலாக பிடித்து குறைந்த விலையில் சந்தைப்படுத்துவதற்காக அமைச்சர் டாக்டர் ராஜித சேனாரத்ன சுமார் ஒரு மாதம் வரையில் ஆழ்கடலில் நங்கூரமிட்டு பெரிய மீன்கள் சஞ்சரிக்கும் கடல் பிரதேசத்தில் மீனை பிடிப்பதற்கு சகல வசதிகளையும் கொண்ட மீன்பிடி இழுவைக் கப்பல்களை இப்போது அதிகளவில் பயன்படுத்துவதற்கு நடவடிக்கை எடுத்துள்ளார்.
மீன் உற்பத்தியை அதிகரிப்பதன் மூலம் தங்கள் வாழ்நாள் பூராவும் கடலிலேயே கழிக்கும் அப்பாவி மீனவர்களினதும் அவர்களின் குடும்பத்தினரதும் வருமானத்தை அதிகரிப்பதற்கும் அமைச்சர் திட்டங்களை வகுத்துள்ளார். மீனவர்களை அதிகரித்த ஓய்வூதிய திட்டத்தின் கீழ் கொண்டு வருவதற்கும் மீன்பிடி குடும்பங்களைச் சேர்ந்த பிள்ளைகள் கல்வி அறிவின்றி தந்தை செய்த தொழி லையே தாங்களும் செய்வதை தடுக்கும் முகமாக கடலோர பிரதேசங்களில் பாடசாலைகளை நிர்மாணித்து மீனவக் குடும்பங் களின் பிள்ளைகளுக்கு சிறந்த கல்வி அறிவை பெற்றுக் கொடுக்க வும் அரசாங்கம் எதிர்பார்த்துள்ளது.
இலங்கை இப்போது 19 ஆயிரம் மெற்றிக்தொன் கடல் உணவை வெளிநாடுகளுக்கு ஏற்றுமதி செய்து 190 மில்லியன் அமெரிக்க டொலரை வருமானமாக பெற்று வருகின்றது. இவ்விதம் ஏற்றுமதி செய்யப்படும் மீன் உணவில் 80 சதவீதமானவை ஐரோப்பா, ஐப்பான் மற்றும் அமெரிக்க நாடுகளுக்கு ஏற்றுமதி செய்யப் படுகின்றன.
இவற்றை விட இலங்கை மீனவர்கள் கரைவலை மூலமும் பெருமளவில் மீனை பிடித்து அதனை உள்ளூரில் குறைந்த விலைக்கு சந்தைப்படுத்தி வருவது குறிப்பிடத்தக்க அம்சமாகும். இலங்கை மீன்பிடி கூட்டுத்தாபனம் சவுதி அரேபியாவின் இன்னுமொரு நிறுவனத்துடன் இணைந்து பல நாட்கள் ஆழ் கடலில் தங்கியிருந்து மீன்பிடிக்கக்கூடிய மீன்பிடி கப்பல்களை தருவித்து அவற்றை சேவையில் ஈடுபடுத்தவிருப்பதாகவும் அதன் மூலம் அரசாங்கம் எதிர்பார்க்கும் மீன் உற்பத்தி அதிகரிப்பு இலக்கை நாம் அடைந்து விடலாம் என்றும் உத்தியோகத்தர் ஒருவர் மகிழ்ச்சி தெரிவித்தார்.
வெகு விரைவில் இலங்கைக்கு சொந்தமான பல நாட்கள் ஆழ்கடலில் இருந்து மீன் பிடிக்கும் கப்பல்களின் எண்ணிக்கை 3 ஆயிரத்து 400 ஆக அதிகரிக்குமென்றும் அமைச்சர் ராஜித்த சேனாரத்ன தெரிவித்துள்ளார். மீனவர்களுக்கு மீன்களை பிடிக்கும் புதிய நவீன செய்முறைகளை அறிமுகப்படுத்துவதற்காக தாம் வெகு விரைவில் பயிற்சி பாசறைகளை நடத்தவிருப்பதாகவும் அமைச்சர் தெரிவித்தார்.
நன்னீர் மீன்பிடித் துறையை அபிவிருத்தி செய்து அதன் மூலம் பல்லாயிரக்கணக்கான மீனை உற்பத்தி செய்து, உள்நாட்டில் உள்ள மக்களுக்கு விற்பனை செய்வது மாத்திரமின்றி மலையகம் போன்ற பிரதேசங்களில் வாழும் மக்களின் மீன் உணவுத் தேவையை பூர்த்தி செய்ய முடியுமென்று அமைச்சர் மேலும் தெரிவித்தார்.
