விரல் ரேகை இல்லாத மனிதர்கள்!


ரல் ரேகை ஒருவரின் முக்கிய அடையாளமாக இருக்கிறது. ஒருவருக்கு உள்ளது போல விரல் ரேகை இன்னொருவருக்கு இருக்காது. அதனால்தான் மனிதர்களை அடையாளம் காண எல்லா நாடுகளும் விரல் ரேகைகளை ஆதாரமாக எடுத்துக் கொள்கின்றன. விரல் ரேகையே இல்லாமலும் சிலர் இருக்கின்றனர். மிக மிக அரிதாக அப்படி நடப்பதுண்டு. ரேகை இல்லாமல் இருப்பது ஒருவகை தோல் நோய் என்கின்றனர். டாக்டர்கள் விரல் ரேகை பற்றிய ஆராய்ச்சியை டெர்ம டோகிளிபியா என்று அழைக்கின்றனர்.
இஸ்ரேலின் டெல் அவிவ் நகரை சேர்ந்த தோல் நோய் சிகிச்சை நிபுணர் டாக்டர் இலி எஸ்பீரிச்சர் தலைமையிலான குழுவினர், விரல் ரேகை இல்லாமல் இருப்பதற்கு காரணமான மரபணு மாற்றத்தை கண்டு பிடித்துள்ளனர். இது குறித்த ஆராய்ச்சி கட்டுரை, அமெரிக்க மனித மரபணுக் கள் இதழில் வெளியாகி உள்ளது.
சுவிட்சர்லாந்தில் வசிக்கும் ஒரு குடும்பத்தில் உள்ள எல்லோருக்கும் பிறந்ததில் இருந்தே விரல் ரேகைகள் இல்லை. அனைவரும் டெர்மடோகிளி பியா நோயால் பாதிக்கப்பட்டவர்கள். அவர்களை டாக்டர் இலி ஸ்பீரிச்சர் குழுவினர் ஆய்வு செய்து சில மருத்துவ உண்மைகளை கண்டறிந்துள் ளனர். இந்நோயால் பாதிக்கப்பட்டவர் களின் உள்ளங்கை, விரல், கால் விரல் கள், பாதம் எல்லாமே வழுவழுவென இருக்கின்றன. விரல் ரேகை பதிவு செய்தால், கோடுகள், வட்டங்கள் எதுவும் இல்லாமல் இருக்கும்.
குறிப்பிட்ட ஒரு மரபணு மாற்றம் தோல் பகுதியை மட்டும் பாதிக்கிறது. மற்ற உறுப்புகளை பாதிக்காது. அதுபோல் விரல் ரேகைகளை மட்டும் பாதிக்கும் புரோட்டீன் எது என்று இதுவரை யாராலும் கண்டுபிடிக்க முடியவில்லை என்கிறார் டாக்டர் இலி. சுவிஸ் குடும்பத்தை சேர்ந்த ஒருவர் அமெரிக்காவுக்கு சென்ற போது விமான நிலையத்தில் பாதுகாப்பு படையினர் பிடித்துக் கொண்டனர். அவருக்கு விரல் ரேகை இல்லாததால் தீவிரவாதி என நினைத்து அவரிடம் கேள்விகள் கேட்டு துளைத்தது குறிப்பிடத்தக்கது.

அதிவேக எடை குறைப்பு, மனநோயில் முடியும், புற்றுநோய் வரவும் வாய்ப்பு உண்டு என எச்சரிக்கி றார்கள் அவுஸ்திரேலிய விஞ்ஞானிகள்.
குங்பூக் தேசிய பல்கலைக்கழக விஞ்ஞானிகள் எடை குறைதலுக்கும் நோய்களுக்கும் உள்ள தொடர்பு பற்றி விரிவான ஆய்வு நடத்தினர். பல்வேறு உடல்நலக் குறைவுகள், நோய் எதிர்ப்பு சக்தி அழிவு, மனநோய், புற்றுநோய் ஏற்படுத்துவதில் பிஓபி என்ற பொருள் முக்கிய பங்கு வகிக்கிறது. எடை குறைப்பு மருந்துகளை எடுத்துக் கொண்டாலும், வேறு வழிகளில் எடை குறைத்தாலும் ‘பிஓபி’ அதிகளவில் உடலில் சேர்கிறது.
10 ஆண்டுகளில் உடல் எடை அதிகரித்தவர்களைவிட அதே காலத்தில் வேகமாக எடை குறைந்தவர்களின் உடல் திசுக்களில் பிஓபி அதிகரித்திருந்தது அந்த ஆய்வில் தெரிய வந்தது. அதனால், எடையை வேகமாக குறைப்பவர்களுக்கு மனநோய், புற்றுநோய் ஏற்படும் வாய்ப்புகள் மற்றவர்களைவிட அதிகம் என விஞ்ஞானிகள் தெரிவித்துள்ளனர்.
‘பிஓபி’ அதிகரிப்பதால் உடலின் நோய் எதிர்ப்பு திறன் குறையும் அதனால், பல்வேறு நோய்கள் எளிதில் வந்துவிடும். அதிகளவில் எடை குறைப்பால் மனநிலையும் பாதிக்கப்படும். புற்றுநோயை உருவாக்கும் கிருமிகள் பெருக வழியேற்படுத்தி விடும் என்கிறார் பேராசிரியர் லெஸ்லி கேம்பல்.
