வயல் நிலங்களில் இரத்தினக்கல் அகழ்வதால் விவசாயச் செய்கை பாதிப்பு


(பலாங்கொடை தினகரன் நிருபர்)
கொடகவெல விவசாய சேவை பிரிவில் அமைந்துள்ள வயல் நிலங்களிலே இரத்தினக்கல் அகழ்வுப் பணிகளினால் சுமார் 40 ஏக்கர்களில் விவசாய நடவடிக்கை கள் பாதிக்கப்பட்டுள்ளதுடன், அனேகமான இரத்தினக்கல் அகழ்வோர் சூழல் சுற்றாடல் மாசடையும் நிலைக்கு கருமமாற்றுவதாகவும் கொடகவெல மாதாந்த இணைப்புக் கமிட்டி கூட்டத்தில் தெரிவிக்கப்பட்டது.
இரத்தினக்கல் கூட்டுத்தாபனத்தின் சட்டதிட்டங்களுக்கு அமைய வெட்டப்பட்ட குழிகள் இரத்தினக்கல் அகழ்வுப் பணிகளுக்குப் பின்னர் மூடப்பட வேண்டும். 
இதனை இரத்தினக்கல் அகழ்வோர் உரியமுறையில் நடைமுறைப்படுத்தாமையால் அனேகமான குழிகளில் நுளம்புகள் பெருகும் நிலைமை உருவாகியுள்ளதுடன் டெங்கு நோய் ஏற்பட இந்த இரத்தினக்கல் அகழ்வு குழிகள் மூடப்படாமையும் ஒரு காரணமென சுகாதார அதிகாரிகள் சுட்டிக்காட்டினர். (ஐ)
