வீண் அச்சங்களுக்குஇனிமேல் முற்றுப்புள்ளி!


இயற்கை அனர்த்தம் தொடர்பாக இலங்கை மக்கள் துயரம் நிறைந்த படிப்பினையை மாத்திரமன்றி சிற ந்த விழிப்புணர்வையும் பெற்றிருக்கின் றனர். 
உலக நாடுகளுடன் ஒப்பிடுகையில் இயற்கை அனர்த்தங்கள் தொடர்பான முன் னெச்சரிக்கையும் விழிப்புணர்வும் எமது நாட்டு மக்கள் மத்தியில் உச்சத்தில் இரு ப்பது கண்டறியப்பட்டுள்ளது.
கடல் பூகம்பப் பேரலை காரணமாகவே நாம் சிறந்த விழிப்புணர்வைப் பெற்றிருக் கிறோம். சுனாமிப் பேரலை இலங்கை யைத் தாக்கி ஐந்து வருடங்கள் நிறைவ டையப் போகின்றது. சுனாமி ஏற்படுத்தி விட்டுச் சென்ற துயரவடுக்கள் இன்னுமே மறையவில்லை. 
இழந்து போன உடை மைகளை எவ்வாறாயினும் மீளப் பெற்று விடலாம். ஆனால் சுனாமிப் பேரலை பறித்துச் சென்ற பல்லாயிரம் உயிர்களை நினைத்தால் இன்றும் மனம் கனக்கிறது.
கடல் பூகம்பப் பேரலைத் தாக்கம் இடம்பெற்று ஐந்து வருடங்கள் நிறை வடைகின்ற போதிலும் வடக்கு, கிழக்கு மற்றும் தென்பகுதி கரையோரப் பிரதேச மக்கள் மத்தியில் சுனாமி தொடர்பான பீதி இன்னுமே தணியவில்லை.
அம்மக்கள் கொண்டுள்ள பீதியை அலட்சியத்துக்குரிய தாகவோ அன்றி நகைப்புக்கிடமாகவோ நாம் கொள்ளவும் கூடாது. உயிர், உடைமை அழிவுகளை கண்முன்னே பார்த்த அதிர்ச்சி யிலிருந்து இன்னுமே முழுமையாக மீள முடியாதவர்களாக அவர்கள் உள்ளனர்.
உலகின் எங்காவது ஒரு மூலையில் சிறியளவிலான நில நடுக்கமொன்று ஏற் பட்டாலும் கூட வடக்கு, கிழக்கு, தென் பகுதி கரையோர மக்கள் வீடு வாசல்களை விட்டு பதறியடித்துக்கொண்டு ஓடுவது வழ மையாகிவிட்டது. இந்நிலைமை உண் மையிலேயே பரிதாபத்துக்குரியது. 
சுனாமி ஏற்படப் போவதாக உத்தியோகபூர்வமான முன்னெச்சரிக்கைச் செய்தியோ அல்லது வெறும் வதந்தியோ வெளியானால் கூட இரவு பகலென்று பாராமல் குழந்தைக ளையும் தூக்கிக்கொண்டு அம்மக்கள் பாது காப்பான இடங்களுக்கு ஓடுகின்ற காட் சியை பல தடவை நாம் கண்டுள்ளோம்.
சுனாமித் தாக்கத்தின் பின்னர் இந்தோ னேசியக் கடல் பரப்பில் நூற்றுக்கு மேற் பட்ட தடவைகள் சிறு அளவிலான நில நடுக்கங்கள் இதுவரை பதிவாகியுள்ளன. நில நடுக்கம் ஏற்பட்ட ஒவ்வொரு வேளை யிலும் எமது மக்கள் பீதியடைவதும் வீடுகளை விட்டு ஓடுவதுமான சம்பவங்கள் அவ்வப்போது நிகழ்கின்றன. இத்தகைய அச்சம் காரணமாக சுனாமிப் பாதிப்பு பிரதேச மக்களின் வாழ்வு இதுவரை ஸ்திர மற்றதொரு நிலைமையில் இருப்பதையும் காண முடிகிறது.
சுனாமி தொடர்பான முன்னெச்சரிக்கை உணர்வு அவசியமானதென்பது உண்மை... ஆனால் வீணான அச்சங்களுக்கு இடம் கொடு ப்பதால் மக்களின் நிம்மதி பாதிக்கப்படுகிறது.
மக்களுக்கு முன்னெச்சரிக்கை அறிவிப்பு விடுப்பதற்கென்று கடற்கரையோரங்களில் அமைக்கப்பட்டுவரும் முன்னெச்சரிக்கை நிலையங்கள் நல்ல பலனைத் தருமென இனிமேல் நாம் எதிர்பார்க்க முடியும். அது மாத்திரமன்றி வீணான வதந்திகளுக்கு முற்றுப்புள்ளி வைப்பதற்கும் அனர்த்த முன்னெச்சரிக்கைக் கோபுரங்கள் உதவு மென நாம் நம்பலாம்.
வடக்கு, கிழக்கு மற்றும் தென்பகுதிக் கரையோரங்களில் அனர்த்த முன்னெச்சரிக் கைக் கோபுரங்கள் படிப்படியாக அமைக் கப்பட்டு வருகின்றன. அதேசமயம் இய ற்கை அனர்த்தங்கள் ஏற்படப் போகும் தரு ணத்தில் மக்களுக்கு எச்சரிக்கை அறிவி ப்பை வெளியிடும் பரீட்சார்த்த ஒத்திகைக ளும் படிப்படியாக நடத்தப்பட்டு வரு கின்றன. இதுபோன்ற முன்னெச்சரிக்கை பரீட்சார்த்த அறிவிப்பு மட்டக்களப்பு பிர தேசத்தில் நேற்று வெளியிடப்பட்டது.
அம்பாறை மாவட்ட கரையோரங்களில் நாளையும் நாளை மறுதினமும் இது போன்ற பரீட்சார்த்த அறிவிப்புகள் விடுக் கப்படவிருக்கின்றன.
வீண் வதந்திகளை நம்பி அவ்வப்போது அச்சமடைகின்ற மக்கள் இனிமேல் நிம்மதி யடைய முடியும். உத்தியோகபூர்வ மான அறிவிப்பை மட்டுமே மக்கள் இனிமேல் கவனத்தில் கொண்டு செயற்பட வேண்டு மென்பதை கருத்தில் கொள்வோம்!
