மத்திய மாகாணத்தில் போலியானகித்துல் பாணி விற்பனை அதிகரிப்பு


கண்டி மத்திய குறூப் நிருபர்
மத்திய மாகாணத்தில் கண்டி, மாத்தளை, நுவரெலியா மாவட்டங்களில் பரவலாகத் தயாரிக்கப்பட்டு வந்த கித்துள் பாணிக்கு பெரும் தட்டப்பாடு நிலவுகின்றது. கிதுல் பாணி என்று கூறி போலியானாவையே அதிகமாக சந்தையில் விற்பனைக்கு விடப்பட்டுள்ளது. சீனி கலந்த பாணியும் சீனி, மாவு கலக்கப்பட்ட கருப்பட்டியுமே விற்கப்படுகிறது.
முன்பு இப்பகுதியில் கணிசமானோர் இத்துறையில் ஈடுபட்டு குடிசைக் கைத் தொழிலாகவும் இதனை மேற்கொண்டு வந்தனர். தற்போது இத்துறையில் போதிய பயிற்சி பெற்றோர் அருகி வருவதாகவும் இதனால் கித்துல் பாணி கருப்பட்டி உற்பத்தியில் பாரிய இழப்பு ஏற்பட்டுள்ளது. இதனால் இயற்கையாக வளரும் கித்துல் மரங்கள் தறிக்கப்பட்டு வேறு தேவைகளுக்காக எடுக்கப்படுகிறது. 
கித்துல் மரங்களில் பாணி எடுப்பதற்கு புதிய தலைமுறையினரை ஈடுபடுத்தி அவர்களுக்குச் சிறந்த பயிற்சிகளை வழங்கி புதிய தொழில் நுட்பங்களைப் பெற்றுக் கொடுத்து குறைந்த வருமானம் பெறுவோரை ஊக்கப்படுத்த பாரம்பரிய கைத்தொழில் மற்றும் சிறு தொழில் முயற்சியாளர் அபிவிருத்தி அமைச்சு துரித நடவடிக்கைகளை மேற்கொள்ள வேண்டும் என இத்துறையில் ஈடுபட்டுள்ளோர் வேண்டுகோள் விடுக்கின்றனர். (ஐ-ஞ)
