கூடங்குளம் அணு மின் நிலையம் செயல்படப் போவது உறுதி

பிரதமர் மன்மோகன்சிங்
கூடங்குளம் அணு மின் நிலையத்தால், அப்பகுதி மக்களுக்கு எழுந்துள்ள அச்சத்தை போக்க, ஒரு குழுவை அமைக்க முன்வர வேண்டும் என பிரதமரிடம் தமிழக அரசு மனு அளித்தது. 
இந்த கோரிக்கையை ஏற்ற பிரதமர் மன்மோகன் சிங், நிபுணர்கள், போராட்டக் குழு உறுப்பினர்கள், அரசு பிரதிநிதிகள் அடங்கிய குழுவை அமைத்து, அதன் மூலம் பிரச்சினைக்கு தீர்வு காணப் படும் என உறுதியளித்துள்ளார். 
கூடங்குளம் அணு மின் நிலையம் செயல்படப் போவது உறுதி என்றும் திட்டவட்டமாக கூறினார். கூடங்குளம் அணு மின் நிலைய பிரச்சினை தொடர்பாக, தமிழக நிதியமைச்சர் ஓ. பன்னீர்செல்வம் தலைமையிலான அனைத்துக் கட்சி பிரதிநிதிகள் குழுவினர், பிரதமர் மன்மோகன் சிங்கை நேற்று சந்தித்தனர். 
இந்த குழுவுடன் சேர்ந்து, உதயகுமாரன் தலைமையிலான 13 பேர் அடங்கிய போராட்டக் குழு உறுப்பினர்களும், பிரதமரை சந்தித்தனர். மதியம் 12 மணியளவில், பிரதமரின் இல்லத்தில் இச் சந்திப்பு நிகழ்ந்தது.
