சர்வதேச குற்றவாளிகோவையில் கைது


இன்டர்போல் பொலிஸார் தேடிய குற்றவாளி மைக்கேல் சூசை, கோவை குற்றப்பிரிவு பொலிஸாரால், மத்திய சிறையில் அடைக்கப்பட்டார். மலேசியா நாட்டைச் சேர்ந்தவர், மைக்கேல் சூசை (47) இவர் மீது, அந்நாட்டில் 20க்கும் மேற்பட்ட வழக்குகள் பதிவாகியுள்ளன. தான் இறந்து விட்டதாக மலேசிய பொலிஸின் கண்ணில் மண்ணை தூவி விட்டு, §§போலி கடவுச்சீட்டு மூலம், இந்தியா வந்தார்.
இன்டர்போல் பொலிஸார் அவரை தேடினர். இந்தியாவில் நிரந்தர வசிப்பிம் எதுவும் இல்லாமல் போலி கடவுச்சீட்டு விசாவுடன் சுற்றி திரிந்தவர். இங்கும், பல்வேறு மோசடி மற்றும் கொலை வழக்குகளில் சிக்கினார். 
கோவையில் நான்கு உடுப்பி, கிருஷ்ணகிரி, பெங்களூரில் தலா ஒன்று என மோசடி வழக்குகள் பதிவு செய்யப்பட்டன. செய்யூரில் ஒரு கொலை வழக்கும், இவர் மீது பதிவு செய்யப்பட்டுள்ளது. 
இந்நிலையில், 2010ம் ஆண்டு, கோவை குற்றப் பிரிவு பொலிஸார், குடும்பத்துடன் அவரை கைது செய்தனர். அதை தொடர்ந்து 2011ல் செங்கல்பட்டு சிறப்பு முகாமில் அடைக்கப்பட்டார். இவர் மீது சுமத்தப்பட்ட வழக்குகளில், நீண்ட நாட்களாக நீதிமன்றத்தில் ஆஜராகாமல் இருந்ததால், நீதிமன்றம் அவருக்கு பிடியாணை பிறப்பித்தது.
நேற்று முன்தினம் இரவு அவரை, சிறப்பு முகாமிலிருந்து கோவை அழைத்து வந்த குற்றப் பிரிவு பொலிஸார் ஜே.எம். 8 மஜிஸ்திரேட் செங்கமலச் செல்வன் முன், அவரை ஆஜர் செய்து கோவை மத்திய சிறையில் அடைத்தனர்.
