அமெரிக்காவின் முதல்தர கோடீஸ்வரர் பில் கேட்ஸ் - ஃபோர்ப்ஸ்


அமெரிக்க பொருளாதாரம் சமீப காலமாக முன்னே, பின்னே இருந்தாலும், பில் கேட்ஸின் வருமான உயர்வை அது எந்த விதத்திலும் பாதிக்கவில்லை!
அமெரிக்காவின் ஃபோர்ப்ஸ் இதழின் முதல் 400 பணக்காரர்கள் பட்டியலில், மைக்ரோ சொப்ட் அதிபர் பில் கேட்ஸ் முதலிடத்தைப் பெற்றுள்ளார்.
ஃபோர்ப்ஸ் பட்டியலின்படி பில்கேட்ஸ் வருமானம் கடந்த ஆண்டை விட இந்த ஆண்டு 5 பில்லியன் டொலர் அதிகரித்து 39 பில்லியன் டொலராக உள்ளது.
இவருக்கு அடுத்த நிலையில் பெர்¨க்ஷயர் ஹதாவேயின் தலைவர் வாரன் பஃபே வருகிறார். இவரது வருவாய் கடந்த ஆண்டை விட 6 பில்லியன் டொலர் குறைந்துள்ளது.
ஓரக்கிள் சிஇஓ லாரி எல்லிசன் 33 பில்லியன் டொலர்களுடன் மூன்றாவது இடம் பெற்றுள்ளார்.
வால் மார்ட் நிறுவனத்தை உருவாக்கிய வால்டன் குடும்பத்தைச் சேர்ந்த மூன்று பேர் அமெரிக்காவின் முதல் 10 பணக்கார பட்டியலில் உள்ளனர்.
முகநூல் நிறுவனர் மார்க் ஸ¥கர்பெர்க் 17.5 பில்லியன் டொலர்களுடன் 14வது இடத்தைப் பிடித்துள்ளார்.
ஃபோர்ப்ஸ் பட்டியலிட்டுள்ள முதல் 400 பணக்காரர்களின் மொத்த சொத்து மதிப்பு ரூ. 1.5 ட்ரில்லியன். அதாவது அமெரிக்க பட்ஜெட்டில் பற்றாக்குறையாக உள்ள தொகைக்கு சமமானது இது!

27 இன்ச் உயரமுள்ள அமெரிக்க கல்லூரி மாணவி பிரிட்ஜெட் ஜார்டன் தான் உலகிலேயே மிகவும் குள்ள மான பெண் என்று கின்னஸ் உலக சாதனைக் குழு தெரிவித்துள்ளது.
அமெரிக்காவைச் சேர்ந்தவர் பிரிட்ஜெட் ஜார்டன் (22) அவரது சகோதரர் பிராட் ஜார்டன் (20) பிரிட்ஜெட்டின் உயரம் 27 இன்ச், பிராடின் உயரம் 38 இன்ச் அவர்கள் தான் உலகிலேயே மிகவும் குள்ளமான உடன் பிறப்புகள் என்று கின்னஸ் சாதனை குழு தெரிவித்துள்ளது. அவர்கள் இருவ ரும் மத்திய இல்லினாய்ஸில் உள்ள கஸ்கஸியா கல்லூரியில் படித்து வருகின்றனர். 
நாட்டியம், சியர் லீடிங் ஆகியவை பிரிட்ஜெட்டின் பொழுது போக்கு. பிராட் கராத்தே, ஜிம்னாஸ் டிக்ஸ், கூடைப்பந்து, மேஜிக் செய்வ தில் அதிக ஆர்வம் உள்ளவர்.
பிரிட்ஜெட் தான் உலகிலேயே குள்ளமான பெண்மணி என்று கிண்ணஸ் உலக சாதனைக் குழு தெரிவித்துள்ளது. 28.5 இன்ச் உயரமான துருக்கியைச் சேர்ந்த எலிப் கோகமேன் தான் இதற்கு முன்பு உலகின் குள்ளமான பெண்மணியாக திகழ்ந்தார்.
இதுவரை வாழ்ந்தவர்களிலேயே குள்ளமான பெண் என்றால் அது நெதர்லாந்தைச் சேர்ந்த பாலின் மஸ்ட்ர்ஸ் தான். அவர் உயரம் வெறும் 24 இன்ச். அவர் கடந்த 1895 ஆம் ஆண்டில் தனது 19 வயதில் நிமோனியாவால் உயிர் இழந்தார்.
பிரிட்ஜெட் நீண்ட நாட்களுக்கு உலகின் குள்ளமான பெண்ணாக இருக்க முடியாது. ஏனென்றால் 2 அடி உயரமுள்ள இந்தியாவைச் சேர்ந்த ஜோதி அம்ஜி வரும் டிசம்பர் மாதம் 18 வயதை அடைகிறார். எனவே, விரைவில் ஜோதிதான் உலகின் குள்ளமான பெண் என்று அறிவிக்கப்படுவார் என்று கின்னஸ் செய்தித் தொடர்பாளர் தெரிவித்துள்ளார்.
