தெல்லிப்பழை ஸ்ரீதுர்க்காதேவி ஆலய வருடாந்த மஹோற்சவம்

யாழ். தெல்லிப்பழை ஸ்ரீதுர்க்காதேவி தேவஸ்தானத் தின் வருடாந்த மகோற்சவம் எதிர்வரும் 18 ஆம் திகதி காலை 11 மணிக்கு நடைபெறும் கொடியேற்ற வைபவத்துடன் ஆரம்பமாகவுள்ளது. அதனைத் தொடர்ந்து இவ்வாலயத்தில் 12 தினங்களுக்கு மஹோற்சவம் நடைபெறும்.
இவ்வாலயத்தில் எதிர்வரும் 23 ஆம் திகதி மாலை 6 மணிக்கு திருமஞ்சத் திருவிழாவும், 26 ஆம் திகதி பிற்பகல் 2 மணிக்கு வேட்டைத் திருவிழாவும், 27 ஆம் திகதி மாலை 4 மணிக்கு சப்பறத் திருவிழாவும், 28 ஆம் திகதி காலை 9 மணிக்கு தேர்த் திருவிழாவும், 29 ஆம் திகதி காலை 8 மணிக்கு தீர்த்தத் திருவிழாவும் அதனைத் தொடர்ந்து கொடியிறக்கமும், 30 ஆம் திகதி காலை 6 மணிக்கு பிரயாச்சித்த அபிஷேகமும் மாலை 3 மணிக்கு வைரவர் பொங்கலும் இடம்பெறும்.
இவ்வாலயத்தில் இந்த மஹோற்சவ காலத்தில் காலைப் பூஜை அதிகாலை 5.30 மணிக்கு திருவனந்தல் பூஜையுடன் ஆரம்பமாகும். காலை 7 மணிக்கு ஸ்நாபன அபிஷேகமும், 8 மணிக்கு காலைசந்திப் பூஜையும், 9 மணிக்கு ஸ்தம்ப பூஜையும், 10 மணிக்கு வசந்த மண்டப பூஜையும், திருவீதியுலாவும் இடம்பெறும். மலை பூஜைகள் பிற்பகல் 4 மணிக்கு நடைபெறும் சாயரட்சை பூஜையுடன் ஆரம்பமாகும். 4.30 மணிக்கு ஸ்தம்ப பூஜையும், 5 மணிக்கு வசந்த மண்டப பூஜையும் திருவீதியுலாவும், 7 மணிக்கு அர்த்தஜாமப் பூஜையும் இடம்பெறும்.
