அக்னி - 2 ஏவுகணை வெற்றிகர சோதனை


அணு ஆயுதங்களை ஏந்திச் சென்று, 2,000 கி. மீ. தூரத்தில் உள்ள இலக்கை தாக்கவல்ல அக்னி - 2 ஏவுகணை நேற்று மீண்டும் வெற்றிகரமாக பரிசோதிக்கப்பட்டது.
தரையின் ஒரு பகுதியில் இருந்து புறப்பட்டுச் சென்று, 2000 கி. மீ. தொலைவில் உள்ள இலக்கை தாக்கவல்ல இந்த ஏவுகணை. ஒடிசா மாநிலம் வீலர் தீவில் இருந்து செலுத்தி பரிசோதிக்கப்பட்டது. இந்த ஏவுகணை 20 மீட்டர் நீளமும், 17 டன் எடையும் கொண்டது. 
1000 கிலோ (ஒரு டன்) எடை கொண்ட அணு ஆயுதங்களை சுமந்து செல்லும் திறன் கொண்டது. முழுக்க முழுக்க நம் நாட்டிலேயே தயாரிக்கப்பட்ட இந்த ஏவுகணை ஏற்கனவே இராணுவத்தில் சேர்க்கப்பட்டுள்ளது. 1000 கிலோ எடை கொண்ட போலி (டம்மி) அணு ஆயுதங்கள் வைக்கப்பட்டு நேற்று முன்தினம் பரிசோதிக்கப்பட்டது.
