ம.உரிமைகள் நிலைமை மீளாய்வு செய்ய இந்தியா தலைமையில் மூன்று நாடுகள்


ஐக்கிய நாடுகள் மனித உரிமை பேரவையில் எதிர்வரும் நவம்பர் மாதம் நடைபெறவுள்ள சர்வதேச தவணை மீளாய்வு கூட்டத்தில், இலங்கையின் மனித உரிமைகள் நிலைமை மீளாய்வு செய்ய இந்தியா தலைமையில் மூன்று நாடுகள் பெயரிடப்பட்டுள்ளன.
 
ஸ்பெயின், பெனின் ஆகிய நாடுகள் இதில் இந்தியாவுடன் அங்கம் வகிக்கின்றன. 4 வருடங்களுக்கு ஒரு முறை இந்த மீளாய்வு மேற்கொள்ளப்படுகிறது. உலக நாடுகளின் மனித உரிமை நிலவரம் குறித்து ஆராயும் நோக்கில் இந்த மீளாய்வு நடத்தப்படுகிறது.இந்த மீளாய்வுக் கூட்டம் ஒக்டோபர் மாதம் 22 ஆம் திகதி முதல் நவம்பர் 5 ஆம் திகதி வரை நடைபெறவுள்ளது.
 
இதில் இலங்கை தொடர்பாக நிலவரங்கள் நவம்பர் முதலாம் திகதி கலந்துரையாடப்பட உள்ளது. இதற்காக இலங்கை தரப்பில் தயாரிக்கப்பட்டுள்ள மனித உரிமைகள் தொடர்பான அறிக்கை அனுப்பி வைக்கப்பட்டுள்ளது எனவும் இலங்கை மனித உரிமை ஆணைக்குழுவும் அரசசார்பற்ற நிறுவனங்களும் தனித்தனியான அறிக்கைகளை சமர்பித்துள்ளதாகவும் தெரிவிக்கப்படுகின்றது.

