காய்கறி தட்டுப்பாட்டை தவிர்க்கும் பொறுப்பைமக்கள் ஏற்றுக் 
கொள்ள வேண்டும்



கடந்த நான்கு மாதங்களில் இரண்டாவது தடவையாக ஏற்பட்ட பெரு வெள்ளத்தினால் நாட்டின் 18 மாவட்டங்களில் பெரு வெள்ளம், மண் சரிவுகள், பெரும் பாதிப்புக்குள்ளாகி இருப்பத னால் ஆயிரக்கணக்கானோர் தங்கள் இருப்பிடங்களை விட்டு வெளி யேறி தற்காலிக வாசஸ்தலங்களில் இருந்து வருகிறார்கள்.
சமீபத்திய பெரு வெள்ளத்தினால் சுமார் 12 லட்சத்து 50 ஆயிரம் பேர் ஏதோவொரு வகையில் வீடுகளுக்குள் வெள்ளநீர் புகுந்தத னால், பொருள் இழப்பு, பயிர்கள் அழிந்துவிட்டதனால் பெரும் நட்டம் மற்றும் வாழ்வாதாரங்களை இழந்து துன்பத்தில் ஆழ்ந்தி ருக்கிறார்கள்.
நாட்டின் வடக்கு, கிழக்கு பகுதியில் தங்களுக்கு மீண்டும் அமைதி யான வாழ்க்கையை நடத்துவதற்கான வாய்ப்பு கிடைக்கும் என்ற நம்பிக்கையிலிருந்த மக்கள் மீண்டும் வெள்ள அனர்த்தத்தினால், துன்பத்தில் ஆழ்ந்திருக்கிறார்கள். 
வெள்ளத்தினால் மன்னார், வவு னியா பிரதேசங்கள் உட்பட கிழக்கு மாகாணத்தின் பெரும்பாலான பிரதேசங்களும் அனுராதபுரம், பொலனறுவை போன்ற பகுதிக ளும் மலையகத்தில் பதுளை, வெலிமட பிரதேசங்களும் பாதிக்கப் பட்டுள்ளன.
இத்தகைய சீரற்ற காலநிலை ஏப்ரல், மே மாதம் வரை நீடித்துக் கொண்டிருக்கும் என்று, சர்வதேச ரீதியில் பிரபல்யம் பெற்றிருக் கும் காலநிலை அவதானிகள் எச்சரிக்கை விடுத்துள்ளனர். இத னால், தொடர்ந்தும் அடுத்துவரும் மாதங்களில் நாட்டின் கால நிலை, மக்களின் நாளாந்த அமைதியான வாழ்க்கையை சீர்குலை த்து விடலாம் என்ற அச்சம் வலுப்பெற்று வருகிறது.
இந்த தடவை பெரும்போக அறுவடை நாட்டின் நெற்களஞ்சியங்கள் என்று பெருமையுடன் கூறப்படும் கிழக்கு மாகாணத்திலும், வட மத்திய, வட மேற்கு மாகாணங்களிலும் பெருமளவில் பாதிக்கப் பட்டுள்ளது. 
இதனால், மார்ச், ஏப்ரல் மாதங்களில் அரிசிக்கு நாட் டில் தட்டுப்பாடு ஏற்படலாம் என்ற அவதானம் தோன்றியுள்ள போதிலும், அரசாங்கத்தின் நெற் களஞ்சிய சாலைகளிலும், தனி யார் துறையினரிடமும் பெருமளவில் அரிசி கைவசம் இருப்பத னால், அரிசியின் விலை சற்று அதிகரித்தாலும் அதற்கான தட்டுப் பாடு ஏற்படுவது சாத்தியமல்ல என்று கூறப்படுகிறது.
மலையகத்திலும், நாட்டின் ஏனைய பகுதிகளிலுமுள்ள காய்கறி தோட் டங்கள் இப்பெரு வெள்ளத்தினால் மிகவும் பாதிப்புக்குள்ளாகி இருக்கின்றன. இதனால் தான் தற்போது, காய்கறிகளுக்கு தட்டுப்பா டும் அவற்றின் விலை அதிகரித்தும் வருகிறது. வீடுகளில் உணவு தயாரிப்பதற்கு நாளாந்தம் பயன்படுத்தப்படும் பச்சை மிளகாயின் விலை ஒரு வாரத்திற்கு முன்னர் கிலோவுக்கு ஆயிரம் ரூபாவாக இருந்தது. இப்போது அது 600 ரூபா முதல் 700 ரூபா வரை குறை ந்திருக்கிறது.
பொதுமக்கள் அனைவரும் வயலுக்கு சென்று நெல் செய்கையில் ஈடு படுவது ஒரு சாத்தியமற்ற முயற்சியாக இருக்கும். அடுத்த ஓரிரு மாதங்களில் நாட்டில் ஏற்படப் போகின்ற காய்கறிகளுக்கான தட் டுப்பாட்டையும், விலையுயர்வையும் தடுக்கும் பொறுப்பை அர சாங்கத்தினால் வெற்றிகரமாக நிறைவேற்ற முடியாது என்ற உண் மையை மக்கள் உணர்ந்துகொள்ள வேண்டும்.
ஒரு அரசாங்கம் மக்களின் தேவைகளை நிறைவேற்ற வேண்டிய கட ப்பாட்டினை கொண்டுள்ளது என்ற அடிப்படை உரிமையை நாம் எவரும் மறுக்க முடியாது. ஆயினும், இப்படியான இயற்கை அன ர்த்தங்களின்போது, அரசாங்கத்திற்கு இந்தப் பணியை சிறந்த முறையில் நிறைவேற்றுவதற்கு பொது மக்களின் பூரண ஒத்து ழைப்பும், ஆதரவும் அவசியமாகும்.
பொதுமக்கள் தங்கள் வசிப்பிடங்களில் வீட்டுத் தோட்டங்களை வைத்து, தங்கள் குடும்பத்தின் மற்றும் அயலவர்களின் நாளாந்த காய் கறித் தேவையை பூர்த்தி செய்து கொள்வதற்கு முன்வரவேண்டும். 
இவ்விதம், மக்கள் அனைவரும் சிறிய அடிப்படையில் காய்கறி களை வீட்டிலுள்ள தோட்டங்கள் மட்டுமன்றி, தொட்டிகளிலும் வளர்க்க முடியும் என்பதை பாலைவனப் பகுதியில் அமைந்துள்ள இஸ்ரேலிய மக்கள் உலகிற்கு நிரூபித்துள்ளார்கள். ஒவ்வொரு இஸ்ரேலியரின் வீட்டிலும் பூந்தொட்டிகளில் மஞ்சள் தோடம்பழம், மிளகாய் உட்பட பல காய்கறிகளை வளர்த்து தங்கள் வீட்டுத் தேவைகளை பூர்த்தி செய்து கொள்கிறார்கள்.
இலங்கை மக்கள் குடியரசில் வாழ்ந்து கொண்டிருக்கும் நாம், அரசாங் கங்களை வாக்குப்பலத்தின் மூலம் பதவியில் அமர்த்தும் இந்நா ட்டு மன்னர்கள் நாம் என்ற உணர்வுடன் ஒவ்வொரு வீட்டிலும் இலகுவில் வளர்க்கக் கூடிய மிளகாய், கத்தரிக்காய், வெண்டிக் காய், புடோலங்காய், முருங்கைக்காய், இஞ்சி போன்ற காய்கறி களை வளர்த்து, தங்கள் குடும்பத்தேவைகளை நாளாந்தம் பூர்த்தி செய்துகொள்ள முடியும்.
இத்தகைய மனமாற்றம் இந்நாட்டு மக்கள் மனதில் தோன்றினால், அடு த்த சில மாதங்களில் ஏற்படக் கூடிய காய்கறிகளுக்கான தட்டுப் பாட்டையும், விலையுயர்வையும் நாம் முழுமையாக தடுத்துவிட முடியாவிட்டாலும், அதன் தாக்கத்தை பெருமளவில் குறைத்து விடலாம் என்பதை மக்கள் மனதில் வைத்து நாட்டுப்பற்றுடன் நட ந்துகொள்ள வேண்டும் என்ற யோசனையை இன்று நாம் முன் வைக்க விரும்புகிறோம்.
