தோலில் ஒட்டிக் கொள்ளக் கூடிய கையடக்கத் தொலைபேசி


இன்னும் சிறிது காலத்தில் உங்கள் கையடக்க தொலைபேசியை உடம்பில் ஒட்டிக் கொள்ளலாம். அந்த அளவு மெல்லியதாகப் போகிறது. இது மட்டுமல்ல கணனியும் கூட காகிதத்தைப் போல இலேசாகப் போகிறது.
மிக மெல்லிய வளையக் கூடிய இயந்திரனியல் சர்க்யூட் மூலம் இது சாத்தியமாக உள்ளது என்கிறார்கள் விஞ்ஞானிகள். இந்த &#39;அல்ட்ரா தின்&#39; கையடக்க தொலைபேசி அல்லது கணனியை தற்காலிக &#39;டாட்டூவைப் போல தோலில் ஒட்டிக்கொள்ளலாம்.
இந்த வகை மின்னணுச் சாதனங்கள் தற்போது பயன்பாட்டில் உள்ள சாதனங்களைப் போலவே பயன்படும். ஆனால் வயர்களோ கனமான மின்கலமோ தேவையில்லை.
நுகர்வோர் மின்னணு சாதனத் துறையில் இது ஒது புதிய யுகத்தின் தொடக்கமாகக் கருதப்படுகிறது. மின்னணுச் சாதனங்கள் மட்டுமின்றி மருத்துவப் பரிசோதனைகள் முதல் இராணுவ நடவடிக்கைகள் வரை இத்தொழில் நுட்பம் பயன்படும் என்கிறார்கள் விஞ்ஞானிகள்.
&#39;எபிடெர்மல் எலக்ட்ரோனிக் சிஸ்டம்&#39; எனப்படும் இந்தத் தொழில்நுட்பம் மிக நன்றாக வளையக் கூடிய &#39;எலக்ட்ரோனிக் சர்க்யூட்&#39; அடிப்படையில் அமைந்துள்ளது. இந்த சர்க்யூட் பாம்பு போன்ற இணைப்பு செனல்களால் ஆனது. இவை செயல்திறன் பாதிப்படையாமல் வளையக்கூடியவை. இந்த மின்சுற்று ஒரு தபால்தலை அளவே இருக்கும். நமது உரோமத்தை விட மெல்லியது. இது நம் உடம்பில் பசையால் அல்லாமல், மின்னிலை விசையாலே ஒட்டிக் கொள்கிறது.
&#39;உடம்பில் அணிந்து கொள்ளக் கூடிய மின்னணுப் பொருட்களில் இது ஒரு முக்கியமான முன்னேற்றம் என்று நாங்கள் கருதுகிறோம். இதன் மூலம் உங்களால் மிகவும் வசதியாக இணையத் தொடர்பு கொள்ள முடியும்&#39; என்கிறார். இத்தொழில்நுட்பம் தொடர்பான ஆய்வை மேற்கொண்டு வரும் இல்லினாய்ஸ் பல்கலைக்கழக ஆய்வுக் குழுவின் தலைவர் பேராசிரியர் டாட் கோல்மன்.
&#39;மின்னணுவியலும், உயிரியலும் இதில் ஒன்று கலப்பதுதான் முக்கியமானது&#39; என்று இல்லினாய்ஸ் பல்கலைக்கழகப் பொறியியல் பேராசிரியர் யோங்காங் ஹுவாங் கூறுகிறார்.

டிராகுலிடே என்ற புதுவகையான மான் இனம் இந்திய காடுகளிலும், மலேசியா, ஜாவா, சுமத்திரா ஆகிய பகுதிகளில் உள்ள காடுகளிலும் காணப்படுகிறது.
கஸ்தூரி மானுக்கும் இந்த மானுக்கும் பல ஒற்றுமைகள் உண்டு. இவை மிகச் சிறியவை. &#39;பிக்மி&#39; என்ற மானுக்கு அடுத்தபடியாக இதைத்தான் கூறுவார்கள். இதற்கு &#39;எலி மான்&#39; என்ற பெயரும் உண்டு. முயலின் அளவுதான் இது இருக்கும். உயிரியல் நிபுணர்கள் இது, &#39;செவ்ரோடெய்ன்ஸ்&#39; என்ற இனத்தைச் சார்ந்ததாக இருக்கும் என்று கருதுகின்றனர். இதன் அதிகபட்ச உயரம் 1 அடி 10 அங்குலம். நிறம் வெளிர் மஞ்சள். உடல் முழுவதும் சாம்பல் நிறப் புள்ளிகள் இருக்கும்.
இவ்வகை மான்கள் ஆபிரிக்காவில் நிறைய இருக்கின்றன. அங்கு இதை &#39;நீர் செவ்ரோடெய்ன்ஸ்&#39; என்று கூறுகிறார்கள். இது மற்ற நாடுகளில் உள்ள &#39;டிராகுலிடே&#39; மானைவிட சற்றப் பருமனானது. இது நீரில் நன்றாக நீந்தும், ஆபிரிக்காவின் ஈரமான காடுகளில் வாழ்கிறது. வேட்டையாட முயன்றால் தண்ணீரில் குதித்துத் தப்பிவிடும்.
