நாவுறுவிலுள்ள அவுஸ்திரேலிய தடுப்பு முகாமின் நிலைமைகள் மிகவும் கொடூரமானவையாகும்


அவுஸ்திரேலியாவுக்கு புகலிடம் கோரி வரும் அகதிகளுக்காக பசுபிக் பிராந்திய நாடான நாவுறுவில் ஸ்தாபிக்கப்பட்டுள்ள முகாமிலான நிலைமைகள் கொடூரமானவையாகும் மோசமானவையாகவும் உள்ளதாக சர்வதேச மன்னிப்புச் சபை வெள்ளிக்கிழமை தெரிவித்துள்ளது.
மேற்பட்டி தீவிலுள்ள கூடாரங்கள் அளவுக்கதிகமான புகலிடக்கோரிக்கையாளர்களால் நிரம்பி வழிவதாகவும் அவை வெப்பமாகவும் ஈரமாகவும் உள்ளதாகவும் மேற்படி முகாமுக்கு இந்த வாரம் விஜயம் செய்த சர்வதேச மன்னிப்புச் சபையின் பிரதிநிதிகள் அறிக்கையிட்டுள்ளனர்.
386 ஆண்கள் தங்கியுள்ள மேற்படி முகாமுக்கு சர்வதேச மன்னிச் சபையின் பிரதிநிதிகள் 3 நாள் விஜயத்தை மேற்கொண்டு சென்றிருந்தமை குறிப்பிடத்தக்கது.
இம்முகாம்களில் எவ்வளவு காலத்துக்கு தடுத்துவைக்கப்படவுள்ளார்கள் என்பது தொடர்பில் நிச்சயமற்ற நிலைமையானது அங்குள்ளவர்களது மன ஆரோக்கியம் பாதிக்கப்படுவதற்கு வழிவகுப்பதாக உள்ளது என சர்வதேச மன்னிப்புச் சபை பிரதிநிதிகள் குறிப்பிட்டுள்ளனர்.

