தொழிலாளர்களின் பாதுகாவலர்புனித சூசையப்பர் திருவிழா


ழிலாளர் தினமான மே தினத்தைக் கத்தோலிக்கத் திருச்சபை புனித சூசையப்பரின் திருவிழாவாகக் கொண்டாடுகிறது.
நேர்மைக்கும் தொழில் பற்றுக்கும் முன்னுராதணமாகத் திகழ்ந்து தச்சுத் தொழிலையே தமது ஜீவனோபாயமாகக் கொண்டிருந்த புனித சூசையப்பர் ஒரு நீதிமான் ஆவார்.
உழைப்புக்கு முக்கியத்துவம் வழங்கவும் உழைக்கும் வர்த்தகத்தினருக்கு கெளரவமளிக்கவும் அதேவேளை பரலோக பாதுகாவலராகத் தொழிலாளர்களுக்கு புனித சூசையப்பரை பெயர் குறித்தும் 12 ஆம் பத்திநாதர் 1955 ஆம் ஆண்டு இந்த திருவிழாவை ஏற்படுத்தியுள்ளார்.
கன்னிமரியாளின் கணவரும் இயேசுவின் வளர்ப்பு தந்தையுமான புனித சூசையப்பரைப் பற்றி விவிலியம் மிகச் சுருக்கமாகவே எடுத்தியம்புகிறது. நீதிமான் என்ற வார்த்தை அவர் கடவுளுக்கு மிகவும் பணிந்து நடப்பவர் எனக் காட்டுகிறது. தச்சுத் தொழில் செய்து தந்தைக்குரிய பொறுப்பேற்று, கணவருக்குரிய கடமைகளை நிறைவேற்றி குடும்பத்தை நன் முறையில் நடத்தினார்.
கன்னிமரியின் பேறுகாலத்திற்கு சத்திரம் தேடி அலைந்த போதும், குழந்தையை கொடுங்கோலன் ஏரோதுவின் பிடியிலிருந்து விடுவிக்க எகிப்துக்கு ஓடிச் சென்ற போதும் பல இன்னல்களை தங்கிக் கொண்டார். இதன் வழியாக யேசுவின் மீட்புப் பணியில் தன்னையும் இணைத்துக் கொண்டார் புனித சூசையப்பர். இவரைப் பற்றி பரிசுத்த வேதாகமத்தின் பழைய ஏற்பாடும் பல முக்கிய தகவல்களை முன் குறிக்கின்றது. (ஸ)
